މިހާރެކޭ އެއްފަދައިން އަމަލުތަށް ބަހައްޓައިފިނަމަ ރައީސް ސޯލިހް ދެވަނަ ދައުރަކަށް އިންތިހާބުވާނެ:މަހުލޫފު | Jazeera\tމިހާރެކޭ އެއްފަދައިން އަމަލުތަށް ބަހައްޓައިފިނަމަ ރައީސް ސޯލިހް ދެވަނަ ދައުރަކަށް އިންތިހާބުވާނެ:މަހުލޫފު - Jazeera\nމިހާރެކޭ އެއްފަދައިން އަމަލުތަށް ބަހައްޓައިފިނަމަ ރައީސް ސޯލިހް ދެވަނަ ދައުރަކަށް އިންތިހާބުވާނެ:މަހުލޫފު\nސަދާ ސައީދު April 17, 2019 86 views0\nމިހާރެކޭ އެއްފަދައިން ކުރިޔަށް އޮތްތާގައި އަމަލުތަށް ބަހައްޓައިފި ނަމަ ރައީސުލްޖުމްހުރިއްޔާ އިބްރާހިމް މުހައްމަދު ޞާލިޙް ދެވަނަ ދައުރަކަށްވެސް އިންތިހާބުވާނޭ ކަމުގައި ޔޫތު އެންޑް ސްޕޯޓްސް މިނިސްޓަރު އަހުމަދު މަޚްލޫފު ވިދާޅުވެއްޖެ އެވެ.\nމިނިސްޓަރ މަހުލޫފް މިހެން ވިދާޅުވީ ރާއްޖެ ޓީވީއިން ހެނދުނު ގެނެސްދޭ "ފަށާއިރު" ޕްރޮގްރާމްގައި ވާހަކަ ދައްކަވަމުންނެވެ.\nމީގެ އިތުރުން މިނިސްޓަރ މަހުލޫފް ވިދާޅުވީ 2018 ވަނަ އަހަރުގެ ރިޔާސީ އިންތިހާބުގައި ނަތީޖާ އައި ގޮތް ދިވެހި ރައްޔިތުން މިއަދު ގަބޫލުކުރާ ކަމަށާއި، އެ ނަތީޖާއާއި މެދު ދިވެހިން ތިބީ އުފަލުން ކަމަށެވެ.\n"ރައީސް ކަމަށް އިބޫ ހޮވުނީތީ އެކަމާ ފަހުން ހިތާމަކުރާ އެއްވެސް މީހަކާ ދިމައެއް ނުވޭ. އެއީ ހަމަ ރަނގަޅު ނިންމުމެއް ކަމަށް ހުރިހާ ރައްޔިތުން ވެސް ގަބޫލުކުރޭ. އެހެން އެވަނީ އިންތިޚާބުވެވަޑައިގަތުމަށް ފަހު ރައީސް ވެސް ކަންކަން ކުރައްވާ ގޮތުން." މަޚުލޫފް ވިދާޅުވި އެވެ.\nމީގެ އިތުރުން ސަރުކާރަށާއި ރައީސް ޞާލިޙް އަށް ރައްޔިތުން ކުރާ ތާއިދު މިފަހަރުގެ މަޖިލިސް އިންތިހާބުން އެނގިގެން ދިޔަކަމަށް މިނިސްޓަރ ވިދާޅުވިއެވެ. އެ ގޮތުން މަޖިލިސް އިންތިހާބުގެ ކެމްޕެއިން ތެރެއިން 80 ވަރަކަށް ރަށަށް ވަޑައިގެންނެވި ކަމަށާއި އެ ދަތުރުތަކުން އެންމެ ބޮޑަށް ފާހަގަކުރެއްވުނު އެއް ކަމަކީ، ރައްޔިތުން ރައީސް ސޯލިހަށް ކުރައްވާ އިތުބާރު ކަމަށް ވެސް މަޚުލޫފް ވިދާޅުވި އެވެ.\nމަޚުލޫފް ވިދާޅުވީ ރައީސް އިބްރާހީމް މުހައްމަދު ސޯލިހަކީ ތަފާތު ބޭފުޅެއް ކަމަށާއި އެތަފާތު ފެންނަމުންދާ ކަމަށެވެ. ވެރިކަމަށް ވަޑައިގެންނެވި ފަހުން ފާއިތުވި މަދު ދުވަސްކޮޅުގެ ތެރޭގައި ވެސް ރައީސް ފެނިގެން ގޮސްފައި ވަނީ ވަރަށް "ގޯ"ގައި ހުންނަވާ ބޭފުޅެއްގެ ގޮތުގައި ކަމަށް ވެސް މަހުލޫފް ވިދާޅުވި އެވެ. އަދި މިހާރު އެ ގެންދަވާ ގޮތަށް ކަންކަން ގެންދަވައިފި ނަމަ އިތުރު ދައުރެއްގައި ވެސް ރައީސް ސޯލިހު ވެރިކަން ކުރައްވާނެ ކަމަށް މަހުލޫފް ވިދާޅުވި އެވެ.


ތިމާވެށި ތިމާގެ ވެއްޓަކަށް ހަދަމާ! – Faanooz\nތިމާވެށި ތިމާގެ ވެއްޓަކަށް ހަދަމާ!\nNovember 22, 2018 | އީމާ ވަހީދު\nތަރައްގީ އާއި ތަހުޒީބުގެ ގޮތުން ކުރި އަރާފައިމިވާ 21 ވަނަ ގަރުނުގައި އަޅުގަނޑުމެންގެ ވަށައިގެން މިވާ ވެއްޓަށް ވަރަށް ބޮޑެތި ގެއްލުންތަކެއް ދަނީ ކުރިމަތި ވަމުންނެވެ. ދުވަސްތައް ފާއިތު ވަމުން ދާވަރަކަށް އަޅުގަނޑުމެންގެ ވަށައިގެންމިވާ ވެއްޓަށް ވެސް ދަނީ ވަރަށް ބޮޑެތި ބަދަލުތަކެއް އަންނަމުންނެވެ. ބޮޑު ނުރައްކަލެއްގެ ތެރެެއަށް އަޅުގަނޑުމެންގެ މި ނާޒުކު ވެށި ވެއްޓިގެން ހިނގައިދާނެއެވެ. މާތް ﷲ އަޅުގަނޑުމެންނަށް ދެއްވާފައިވާ އަޖައިބުން ފުރިފައިވާ ވެށި ސަލާމަތްކޮށް، ދެން އަންނަން އޮތް ޖީލުތަކާއި ހަމައަށް ވާސިލުކޮށްދިނުމަކީ އަޅުގަނޑުމެން ކޮންމެ މީހެއްގެވެސް ފަރުދީ ޒިންމާއެކެވެ.\nހިތާމައާއި އެކީ ފާހަގަ ކޮށްލަން ޖެހޭ ކަމަކީ މިއަދު މި ފަރުދީ ޒިންމާއަށް މީހުން އިހުމާލު ވާކަމެވެ. އެއްވެސް ބަލައިލުމެއް ނެތި އެކި ތަންތަނަށް ކުނި އަޅައި ގަސްގަހާއިގެހި ކަނޑާ ހެދުމުގެ ސަބަބުން އަޅުގަނޑުމެންނަށް ފޫބައްދަން ދަތި ބާގަނޑު ތަކެއް ދަނީ އަޅުގަނޑުމެންގެ މި ނާޒުކު ވެށީގައި އުފެދެމުންނެވެ. މިއަދު އަޅުގަނޑުމެން އިމާރާތައް އަޅައި ގެދޮރު އެޅުމަށް ގަސް ކަނޑާ ހަދާއިރު އޭގެ ސަބަބުން އަޅުގަނޑުމެންގެ ތީމާވެއްޓަށް ލިބެމުންދާ ގެއްލުންތަކާއި މެދު ވިސްނާލީ ކޮން ބޭފުޅެއް ތޯއެވެ؟ މި ވެށީގެ ފެހިކަން މަޑުމަޑުން ނެތިގެން ދަމުން ގޮސް އަޅުގަނޑުމެންގެ މި ތިމާވެށި މަޑުމަޑުން ވީރާނާވެ ހަލާކުވެގެން ހިނގައިދާނެއެވެ. މިއީ ފިޔަވަޅު ނާޅައި ދޫކޮށްލެވޭ ވަރުގެ ކަމެއް ނޫނެވެ. އެއްވެސް ހިފެހެއްޓުމެއް ނެތި ގަސްގަހާގެހި ކަނޑަށް ދިނުން ހުއްޓުވަން ލަސްވެއްޖެއެވެ. އޭގެ ބަދަލުގައި ކަނޑައިލެވޭ ކޮންމެ ގަހެއްގެ ބަދަލުގައި ގަހެއް އިންދަން ފަށަންވެއްޖެއެވެ.\nހަމައެކަނި ގަސްކެނޑުމެއް ވެސް ނޫނެވެ. މޫދަށާއި، ހޭޅި ފަދަ ތަންތަނަށް ކުނި އެޅުންވެސް ހުއްޓާލަން މިހާރު މާ ލަސްވެއްޖެއެވެ. ޕުލާސްޓިކުގެ ބާވަތްތައް މޫދަށް އަޅައި ހެދުމުން ކަނޑު އަޑީގެ ދިރުންތައް މަޑުމަޑުން ފަނާވަމުން ދެއެވެ. އަޅުގަނޑުމެން އެންމެން އެއްބަސް ކިޔައިގެން މަސައްކަތް ކުރަންވީ ޕުލާސްޓިކުގެ ބާވަތްތައް ކަނޑަށް އެޅުން ހުއްޓައި އެތަކެތި އެންމެން ސަލާމަތްތެރި ގޮތުގައި ނައްތާލުމަށެވެ.\nއަޅުގަނޑުމެން މިއަދު މިކަމަށް ފަރުވާ ކުޑަކޮަށްފިނަމަ މާދަމާ މިކަމުން ނިކުންނަ ނަތީޖާ ވަރަށް ހިތި ވާނެއެވެ. އަޅުގަނޑުމެން ދިރިއުޅެމުން މިގެންދާ ކުޑަކުޑަ ދިވެހި ރާއްޖެ އަކީ ތިމާވެއްޓަށް އަންނަ ނުރަނގަޅު ބަދަލުތަކުގެ އަސަރު އެންމެ ބޮޑަަށް ފެންނާނެ އެއް ގައުމެވެ. އެހެންކަމުން ދިވެހިން ތިމާވެށި ސަލާމަތް ކުރުމަށް ހާއްސަ ސަމާލުކަމެއް ދޭން ޖެހެއެވެ.


RELIGION: Geygai gamayi dhinumaai baarah kiyevumuge hukum\nބަޔަކު ނަމާދު ކުރަނީ: ގޭގައި ނަމާދު ކުރާއިރު ގަމަތް ދޭން ޖެހޭނެތޯ މި ދުވަސްވަރު ބައެއް މީހުނަށް ސުވާލަަކަށް ވެފައިވޭ -- ފޮޓޯ: އަވަސް އާކައިވް\nރެޔަކާއި ދުވާލު ފަސް ވަގުތު ގޮވާ ބަންގިއަކީ މަތިވެރިވެގެންވާ އަޅުކަމަކަށް ދެވޭ ހާއްސަ ދައުވަތެކެވެ. އަދި އެއީ އިސްލާމް ދީނުގެ ޝިއާރުތަކުގެ ތެރެއިން ހިމެނޭ މަތިވެރި ޝިއާރެކެވެ. ބަންގި ގޮވާލެވި އެ ދެވޭ ދައުވަތަކީ މާތްﷲ ގެ ގެކޮޅުތަކަށް ހާޒިރުވާން ދެވޭ މަތިވެރި ދައުވަތެކެވެ.\nއަދި އެއީ ދީނުގެ ތަނބު ކަމުގައިވާ ނަމާދު ގާއިމު ކުރުމަށް ދެވޭ އިލާހީ ދައުވަތެކެވެ.\nނަމަވެސް މިއަދު ހާލަތު އޮތީ މުޅިން ބަދަލުވެފަ އެވެ. މިސްކިތްތަކުން ފަސް ވަގުތު ބަންގީގެ އަޑު އިވެމުން ދިޔަ ނަމަވެސް މިއަދު އެ ދައުވަތު ދެވެނީ ގޭގައި ނަމާދު ކުރުމަށެވެ. އެހެން ކަމުން މި ހާލަތުގައި ފަރުލު އަދި ސުންނަތް ނަމާދުތައް ކުރަންޖެހިފައި ވަނީ ގޭގަ އެވެ.\nމި ހާލަތުގައި ގޭގައި ނަމާދު ކުރާއިރު ކުރަންޖެހޭ ކަންކަމާމެދު ވެސް ގިނަ ބަޔަކު ސުވާލު ކުރެ އެވެ. އެފަދަ ބައެއް ކަންކަމަށް ބަލައިލާނަމެވެ.\nގޭގައި ނަމާދު ކުރާއިރު ބަންގި ގޮވުމާއި ގަމަތް ދިނުން\nބަންގި ގޮވުމާއި ގަމަތް ދިނުމަކީ ކިފާޔަތުގެ ފަރުލެކެވެ. މާނައަކީ އެއް ބަޔަކު ކުރުމުން އެންމެންގެ ކިބައިން އެ ވާޖިބު ކެނޑިގެން ދިއުމެވެ.\nބަންގި ގޮވާ ރަށެއްގައިނަމަ، ގޭގައި ޖަމާއަތް ހަދައިގެން ނަމާދު ކުރާއިރު ވެސް ބަންގި ގޮވާކަށް ނުޖެހޭނެ އެވެ. ނަމަވެސް ގޭގައި ނަމާދު ކުރާއިރު ގަމަތް ދޭން ޖެހޭނެ އެވެ. އެހެނީ ގަމަތް ދެނީ ނަމާދުގެ ޖަމާއަތުގައި ބައިވެރިވާން ތިބި މީހުންނަ، ޖަމާއަތް ގާއިމު ކުރެވިއްޖެކަން އިއުލާނު ކުރުމަށެވެ.\nއެކަނި ހުރެ ނަމާދުކުރާ މީހާ ގަމަތް ދިނުމަކީ ވެސް ސުންނަތް ވެގެންވާ ކަމެކެވެ.\nބަންގި ގޮވުމާއި ގަމަތް ދިނުމަކީ އަންހެނުންގެ މައްޗަށް ވާޖިބު ވެގެންވާ ކަމެއް ނޫނެވެ. އަދި އެކަނި ހުރެ، ނުވަތަ އަންހެނުންގެ ޖަމާއަތެއްގައި ނަމާދު ކުރާ އިރުވެސް މިކަން އޮތީ މިހެންނެވެ. ނަމަވެސް އަންހެނުން ގަމަތް ދިނުމަކީ މަނާ ކަމެއް ނޫނެވެ. އެކަމަކީ ހުއްދަ ކަމެއް ކަމުގައި އިލްމުވެރިން ދެކެ ވަޑައިގަންނަވަ އެވެ. މިއީ ރާއްޖޭގައި އަމަލު ކުރަމުންދާ ޝާފިއީ މަޒުހަބުގެ އިލްމުވެރިން ވެސް މި ކަމުގައި ދެކެވަޑައިގަންނަވާ ގޮތެވެ.\nއެކަނި ނަމާދު ކުރާއިރު ބާރަށް ގުރްއާން ކިޔުވުމުން\nމާތް ނަބިއްޔާ صلى الله عليه وسلم އަޑުހަރުކޮށް ކިޔަވާ ވިދާޅުވެފައި ވަނީ މަގުރިބް ނަމާދު، އިޝާ ނަމާދު، ފަތިސް ނަމާދު، ދަމު ނަމާދު (ގިޔާމުއްލައިލް) އަދި ދެ އީދު ދެ ނަމާދާއި ހުކުރު ނަމާދެވެ. އަދި ކޭތަ ނަމާދެވެ.\nޖަހުރިއްޔަ ނަމާދުތަކުގައި (އަޑުހަރުކޮށް ކިޔަވާ ނަމާދު) ބާރަށް ކިޔެވުމުގެ އެންމެ މުހިންމު ބޭނުމަކީ މައުމޫމުންނަށް ކިޔަވާ އަޑު އިއްވުމެވެ. އެހެންވުމުން އުފެދޭ ސުވާލަކީ އެކަނި ހުރެ ނަމާދު ކުރާއިރު އަމަލު ކުރާނެ ގޮތަކީ ކޮބައިތޯ އެވެ.\nއެކަނި ހުރެ ނަމާދުކުރާ މީހާ ފަރުލު ނަމާދުތަކުގެ ތެރެއިން އަޑު ހަރުކޮށް ކިޔަވާ ނަމާދުތަކުގައި ބާރަށް ކިޔެވުން ސުންނަތް ވެގެން ވެއެވެ. ނަމަވެސް ސިއްރުން ކިޔެވުން ވެސް ހުއްދަ އެވެ. އެކަނި ހުރެ ނަމާދު ކުރާއިރު ބާރަށް ކިޔެވުމުގެ އެންމެ މަދު މިންވަރަކީ އަޑު ނެރުމެއް ނެތި ހަމައެކަނި ދޫ ހަރަކާތް ކުރުވަމުން ކިޔެވުން ކަމުގައި އިލްމުވެރިން ވިދާޅުވެ އެވެ. މީގެ މާނައަކީ އެކަނިހުރެ ނަމާދުކުރާ ހިނދު އަޑު ބޭރަށް ނުނެރުނު ކަމުގައިވިޔަސް ދޫ ހަރަކާތް ކުރުވާ ނަމަ ބާރަށް ކިޔެވުމުގެ ސުންނަތް އަދާ ކުރެވުނީ އެވެ.\nހަމައެފަދައިން އެކަނިހުރެ ދަމު ނަމާދާއި ތަރާވީސް ނަމާދު ކުރާ މީހާވެސް، ބާރަށް ކިޔެވުމަކީ ސުންނަތެކެވެ. މިތާނގައި ބާރަށް ކިޔެވުމޭ މިބުނެވެނީ އަޑުވީލައި ކިޔެވުމެވެ. ނުވަތަ ތިމާގެ ނަފްސަށް އަޑު އިވޭވަރަށް ކިޔެވުމުވެ. މާތް ނަބިއްޔާ صلى الله عليه وسلم ރޭ އަޅުކަމުގައި ބާރަށް ކިޔަވައި ވިދާޅުވާ ކަމުގައި ރިވާ ވެގެން ވެއެވެ. ނަމަވެސް އެކަލޭގެފާނުގެ ރޭ އަޅުކަމުގައި ބައެއް ފަހަރު، ސަހާބީން ކުރެ ބައެއް ބޭކަލުން ބައިވެރިވެ ވަޑަގަންނަވަ އެވެ. އަދި އަނެއްބައި ފަހރު އަނބިއަނބި ކަނބަލުން ބައިވެރިވެ ވަޑައިގަންނަވަ އެވެ. އެހެން ކަމުން އެކަލޭގެފާނު ރޭގަނޑުގެ ނަމާދު ކުރައްވާއިރު ކުރައްވަނީ ޖަމާއަތުގައި ކަމަށް ވުމުން މައުމޫންނަށް އިވޭވަރަށް ކިޔަވާ ވިދާޅުވަނީ އެވެ.


Raajje ah libunu ran kaamiyaabee ah 13 aharu furun faahaga kuraa iru..\nރާއްޖެއަށް ލިބުނު ރަންކާމިޔާބީއަށް 13 އަހަރުފުރުން ފާހަގަކުރާއިރު..\nޝާއިޢުކުރީ: އިބްރާހީމް ރަމީޒް ޖޫން 14, 2021, 18:59\n2008 ވަނަ އަހަރުގެ ޖޫން މަހުގެ 14 ވީ ހޮނިހިރު ދުވަހަކީ ދިވެހީންގެ ހިތްތަކުން ފިލުވާލަން އުނދަގޫ ދުވަހެކެވެ.\nދިވެހި ފުޓްބޯޅައަށް އާއުންމީދުތަކެއް ގެނުވި މި ދުވަހަކީ އެތަކެއް ދިވެހިންނެއް އުފަލުން ހެއްވާލި ތާރީޚީ ދުވަހެކެވެ.\nލިބުނު ބޮޑު ކާމިޔާބީއާއި ގުޅިގެން ރާއްޖޭގެ ރަށްރަށުގެ އިތުރުން ފުރަ މާލޭގެ މަގުތައްވެސް ފުރާލައި ރައްދޫލައިން ޖަރީކުރެވުނު ދުވަހެކެވެ.\nރާއްޖޭގެ ފުޓްބޯޅަ އަށް އެދުވަހު ލިބުނު ބޮޑު ކާމިޔާބީ އަކީ ދިވެހިންގެ އެތަކެއް އަހަރުތަކެއްގެ ފޮނި އިުންމީދެވެ. އެ އުންމީދުތަކުގައި ކުލަޖެހުނު ދުވަހަކީ މި ދެންނެވި ދުވަހެވެ. މާލޭ އާއި ސްރީލަންކާގައި ބޭއްވުނު ސާފް ޗެމްޕިއަންޝިޕްގެ ޗެމްޕިއަންކަން ދިވެހި ގައުމީ ފުޓުބޯޅަ ޓީމުން ހޯދިދުވަހެވެ.\nއަވަށްޓެރި ސްރީލަންކާގެ ސުގަތަޑަސަ ސްޓޭޑިއަމުގައި އެތައް ހާސް ސަޕޯޓަރުންގެ ކުރިމަތީގައި ވަރުގަދަ އިންޑިއާ 0-1 އިން ބަލިކޮށް ފުރަތަމަ ފަހަރަށް ސާފް ސަރަހައްދުގެ ތަށި އުފުލާލި ރަން ދުވަސްމަތިން އަދިވެސް ދިވެހިން ހަނދާން ނުނެތެއެވެ.\nއިންޑިއާއާއި ދެކޮޅަށް ކުޅުނު ފައިނަލް މެޗުގައި އިންޑިއާގެ ގޯލު ފޫއަޅުވާލި ގޯލްޑެން ބޯއީ މުޙްތާރުގެ ނަސީރުގެ އެ ހިއްގައިމު ގޯލުގެ ވާހަކަ އަދިވެސް ދިވެހިން ދައްކައެވެ. އެ ގޯލްޑެން ބޯއީގެ ހަނދާންތައް ދިވެހި ފުޓްބޯޅައިގައި އާކޮށް ޝުކުރު އަދާކުރެއެވެ. ސާފް ޗެމްޕިއަންޝިޕޭ ބުނެފިނަމަ ކޮންމެ ދިވެއްސެއްގެ ހިތުގައި ހިނގައިގަންނަނީ އެ ޝުއޫރުތަކެވެ. އާވަނީ އެޖޯޝެވެ.\nދިވެހި ގައުމީޓީމް ހޯދި މި ބިޔަ ބޮޑު ކާމިޔާބީއަށް މިއަދާއި ހަމައަށް 13 އަހަރު ފުރުނުއިރު ދިވެހި ގައުމީ ފުޓުބޯޅަ ޓީމުން ދަނީ އަނެއްކާވެސް ގައުމަށް ކާމިޔާބީ ހޯދައިދިނުމަށްޓަކައި މަސައްކަތް ކުރަމުންނެވެ.\nއެގޮތުން ވޯލްޑް ކަޕާއި އޭއެފްސީ އޭޝިއަން ކަޕުގެ ޖޮއިންޓު ކޮލިފިކޭޝަނުގައި ރާއްޖެ ޓީމުން ދަނީ ރާއްޖެއަށް ރީތި ނަން ހޯދައިދޭން މަސައްކަތް ކުރަމުންނެވެ.\nގައުމީޓީމުން ރާއްޖެއަށް ރީތިނަން ހޯދައިދޭން ކުރަމުންގެންދާ މި މަސައްކަތުގައި ހުރިހާ ދިވެހިންވެސް ތިބީ ގައުމީޖީޝުގައި ގައުމީޓީމާއި އެކުގައެވެ.\nކުރީގެ ކާމިޔާބީތަކާއި ގުޅޭ ރަންޖީލުގެ ބައެއް ކުޅުންތެރިން ނެތަސް އަދިވެސް އެ ކާމިޔާބީގައި މުހިންމު ދައުރެއް އަދާކުރި ބައެއް ކުޅުންތެރިން މިހާރުވެސް ގަައުމީޓީމުގައި އެބަ ތިއްބެވެ.\nރާއްޖޭގެ ގައުމީޓީމުން މިހާރު މަސައްކަތް ކުރަމުން ގެންދަނީ ވޯލްޑް ކަޕާއި އޭއެފްސީ އޭޝިއަން ކަޕުގެ ޖޮއިންޓު ކޮލިފިކޭޝަނުގެ މެޗުތައް ކުޅުމުގައެވެ. އެގޮތުން މިހާތަނަށް ކުޅުނު7 މެޗުން ރާއްޖެ ވަނީ ދެ މެޗުން މޮޅުވެ ފަސްމެޗުން ބަލިވެފައެވެ. މިވަގުތު ރާއްޖޭގެ ގައުމީތީމް އޮތީ ކޮލިފައިން ގުރޫޕް އޭގެ ހަތަރުވަނާގައި ހަ ޕޮއިންޓާއި އެކުގައެވެ.\nކޮލިފައިންގައި ފިލިޕީންސް އާއި ދެކޮޅަށް މި މަހުގެ 15 ވާ އަންގާރަ ދުވަހުގެރޭ 20:00 ގައި ގައުމީ ޓީމުން ނުކުންނާނެއެވެ.\nޚިޔާލު 1 on "ރާއްޖެއަށް ލިބުނު ރަންކާމިޔާބީއަށް 13 އަހަރުފުރުން ފާހަގަކުރާއިރު.."\nMukhuthaaruge mudharris | ޖޫން 14, 2021 at 19:25 |\nAlhugandumengebatholekkamavvaa mukhuthaarugegolah mulhithiddoo fakhiruverive eve namaves hithaama akeeeee raajjethereyge kujjakavvaatheeeadufanduvegendiya avaskameve mukhuthaarunaseerah rukuraalhenbahun assaribas kiyan


Ras Online - ފަތުރުވެރިކަމަށް އެންމެ ބޮޑަށް ބަރޯސާވާ3ގައުމުގެ ތެރޭގައި ރާއްޖެ\nފަތުރުވެރިކަމަށް އެންމެ ބޮޑަށް ބަރޯސާވާ3ގައުމުގެ ތެރޭގައި ރާއްޖެ\nއަހުމަދު މަސްނޫމް 11 ޖޫން 2022 - 12:47\nވަޒީފާއާއި ގައުމީ އުފެއްދުންތެރިކަން ހިއްސާކުރާ މިންގަނޑުން ފަތުރުވެރިކަމަށް އެންމެ ބޮޑަށް ބަރޯސާވާ3ގައުމުގެ ތެރޭގައި ދިވެހިރާއްޖެ ހިމެނިއްޖެއެވެ.\nބައިނަލްއަގުވާމީ ޖަމުއިއްޔާއަކުން ކުރިއަށްގެންދިޔަ ދިރާސާއަކުން ދެއްކި ގޮތުގައި ވަޒީފާއާއި ގައުމީ އުފެއްދުންތެރިކަން ހިއްސާކުރާ މިންގަނޑުން ފަތުރުވެރިކަމަށް އެންމެ ބޮޑަށް ބަރޯސާވާ3ގައުމަކީ ދެކުނު ކެރީބިއަން ކަނޑުގައި އޮންނަ ޖަޒީރާއެއްކަމަށްވާ އަރޫބާއާއި، ކެރީބިއަންގައި އޮންނަ ބްރިޓިޝް ވަރޖިން އައިލެންޑް އަދި ދިވެހިރާއްޖެއެވެ.\nއަރޫބާގެ ޖީޑީޕީ ނުވަތަ ގައުމީ އުފެއްދުންތެރިކަމުގެ 27.64 ހިއްސާ ކުރަނީ ފަތުރުވެރިކަމެވެ. އަދި އެ ގައުމުގެ ވަޒީފާގެ ބާޒާރުގެ 29.91 އިންސައްތަ ހިއްސާ ކުރަނީ ފަތުރުވެރިކަމުގެ ވަޒީފާތަކެވެ. ފަތުރުވެރިންގެ މެދުގައި އެ ގައުމު މަޝްހޫރުވެފައި އޮންނަނީ ޖަޒީރާވަންތަ ސިފަތަކެއް ލިބިފައިވާތީއެވެ. އެގޮތުން ހިތްގައިމު ގޮނޑުދޮށްތަކާއި، މުޅި އަހަރަށް ދެމިގެންދާ ހޫނު މޫސުމުގެ ސަބަބުންނެވެ. ވެނެޒުއޭލާ ކައިރީގައި އޮންނަ އަރޫބާއަށް މައިގަނޑު ގޮތެއްގައި ފަތުރުވެރިން ޒިޔާރަތްކުރަނީ އުތުރު އެމެރިކާގެ ގައުމުތަކުންނެވެ.\n2- ބްރިޓިޝް ވަރޖިން އައިލެންޑްސް\nބްރިޓިޝް ވަރޖިން އައިލެންޑަށް ބަލާއިރު، އެ ގައުމުގެ ޖީޑީޕީގެ 3/2 ހިއްސާ ކުރަނީ ފަތުރުވެރިކަމެވެ. އެއީ 32.96 އިންސައްތައެވެ. އަދި އެ ގައުމުގެ ވަޒީފާގެ ބާޒާރުގެ 24.03 އިންސައްތަ ހިއްސާ ކުރަނީ ފަތުރުވެރިކަމުގެ ވަޒީފާތަކެވެ. އެ ގައުމަށް މައިގަނޑު ގޮތެއްގައި ފަތުރުވެރިން އަންނަނީ އެމެރިކާއިނެވެ. މީގެއިތުރުން ކޫރުޒް ލައިނަރތަކާއި އަމިއްލަ ޔޮޓްތައްވެސް އެ ގައުމަށް ގިނައަދަދަކަށް ޒިޔާރަތްކުރެއެވެ.\nމި ދިރާސާއިން ދެއްކި ގޮތުގައި ރާއްޖޭގައި ގައުމީ އުފެއްދުންތެރިކަމުގެ 39 އިންސައްތަ ހިއްސާ ކުރަނީ ފަތުރުވެރިކަމެވެ. އަދި ވަޒީފާގެ ބާޒާރުގެ 16 އިންސައްތަ ހިއްސާ ކުރަނީ ފަތުރުވެރިކަމުގެ ދާއިރާގެ ވަޒީފާތަކެވެ. 1970ގެ ތެރޭގައި ރާއްޖޭގައި ފަތުރުވެރިކަން ފެށެންދެން އިގްތިސާދު ބިނާވެފައި އޮތީ މަސްވެރިކަމަށްކަމަށް ރިޕޯޓްގައި ފާހަގަކޮށްފައިވެއެވެ. އަދި ފަތުރުވެރިކަމާއެކު މަސްވެރިކަން ކުރާ މިންވަރު ދަށްވެފައިވާކަމަށްވެސް ރިޕޯޓްގައިވެއެވެ. ރިޕޯޓްގައި ފާހަގަކޮށްފައިވާ ގޮތުން ފަތުރުވެރިކަމާއެކު ފަގީރު ގައުމެއްގެ ގޮތުގައި އޮތް އޮތުން ނިމި، މިސަރަހައްދުގައި އެންމެ ބޮޑަށް ތަރައްގީވަމުން އަންނަ ގައުމަކަށް ރާއްޖެ ވަނީ ބަދަލުވެފައެވެ.\nބައުންސް ނަމަކަށް ކިޔާ ޖަމިއްޔާއަކުން ތައްޔާރުކޮށްފައިވާ މި ރިޕޯޓްގައި ފާހަގަކޮށްފައިވާ އެހެންކަންކަމަށް ބަލާއިރު، 39 އިންސައްތައާއެކު ޖީޑީޕީގެ ނިސްބަތުން ފަތުރުވެރިކަމުގެ ދާއިރާއިން އެންމެ ބޮޑު އާމްދަނީއެއް ލިބެނީ ދިވެހިރާއްޖެއަށެވެ. އެއީ ގާތްގަނޑަކަށް 1 ބިލިއަން ޑޮލަރެވެ. މި ލިސްޓުގެ2ވަނަ ލިބެނީ އަރުބާއަށެވެ.3ވަނަ ލިބެނީ ބްރިޓިޝް ވަރޖިން އައިލެންޑްސްއަށެވެ. ސީޝެލްސް އާއި ބަހާމަސް އުޅެނީ އެއަށްވުރެ ފަހަތުގައެވެ.\nރިޕޯޓްގައިވާ ގޮތުން ވަޒީފާގެ ބާޒާރުގައި ފަތުރުވެރިކަމުގެ ވަޒީފާ އެންމެ ގިނައީ އަރޫބާގައެވެ. އެއީ ވަޒީފާގެ ބާޒާރުގެ 30 އިންސައްތައެވެ. މި ލިސްޓުގެ2ވަނަ ލިބެނީ ސެއިންޓް ލޫސިއާއަށެވެ.3ވަނަ ލިބެނީ ބަހާމާސްއަށެވެ. ރާއްޖެއަށް ލިބެނީ މި ލިސްޓުގެ7ވަނައެވެ.\nރިޕޯޓްގައިވާ ފަތުރުވެރިކަމުން އެންމެ ބޮޑު އާމްދަނީ ލިބޭ ލިސްޓުގައި ކުރިން ދެންނެވި އެއްވެސް ގައުމެއް ނެތެވެ. ފަތުރުވެރިކަމުން އެންމެ ބޮޑު އާމްދަނީ ލިބޭ ލިސްޓުގައި ކުރީގައި އުޅެނީ އެންމެ ކުރިއަރާފައިވާ ބޮޑެތި ގައުމުތަކެވެ. އެގޮތުން 536 ބިލިއަން ޑޮލަރާއެކު ލިސްޓުގެ 1 ވަނަ ލިބެނީ އެމެރިކާއަށެވެ. 455 ބިލިއަން ޑޮލަރާއެކު ލިސްޓުގެ2ވަނަ ލިބެނީ ޗައިނާއަށެވެ. އަދި 162 ބިލިއަން ޑޮލަރާއެކު ލިސްޓުގެ3ވަނަ ލިބެނީ ޖަރުމަން ވިލާތަށެވެ. އެ ލިސްޓުގައި ދެން ހިމެނެނީ އިޓަލީ، ޖަޕާނު، އިންޑިއާ، ފްރާންސް، ޔޫކޭ، މެކްސިކޯ އަދި ސްޕެއިންނެވެ.


Anna aharuge aamdhanee ge gothugai RF 22.4 billion libeyne kamah...\nއަންނަ އަހަރުގެ އާމްދަނީގެ ގޮތުގައި 22.4 ބިލިއަން ރުފިޔާ\nއާމްދަނީގެ ގޮތުގައި މިއަހަރު ލިބިފައި ވަނީ 20.8 ބިލިއަން ރުފިޔާ\nއާމްދަނީ އިތުރުކުރުމަށް ޓެކްސް ނަގާ މިންވަރު ބޮޑުކުރަން ވަނީ ރާވާފައި\nކ. މާލެ | 15 ނޮވެންބަރ 2017 | ބުދަ 12:08 | 1,959\nފިނޭންސް މިނިސްޓަރ އަހުމަދު މުނައްވަރު - އަޒުމޫން އަހުމަދު\nއަންނަ އަހަރުގެ އާމްދަނީގެ ގޮތުގައި 22.4 ބިލިއަން ރުފިޔާ ލިބޭނެ ކަމަށް ލަފާކޮށްފި އެވެ.\nއަންނަ އަހަރުގެ ބަޖެޓްގެ ގޮތުގައި މަޖިލީހަށް ހުށަހަޅާފައި ވަނީ 27.9 ބިލިއަން ރުފިޔާ އެވެ.\nމިއަހަރު ދައުލަތުގެ އާމްދަނީގެ ގޮތުގައި ލިބިފައި ވަނީ 20.8 ބިލިއަން ރުފިޔާ އެވެ. އެހެން ނަމަވެސް މިދިޔަ އަހަރު އާމްދަނީގެ ގޮތުގައި ލިބޭނެ ކަމަށް ލަފާކޮށްފައި ވަނީ 21.9 ބިލިއަން ރުފިޔާ އެވެ. މިއީ ލަފާކުރި މިންވަރަށް ވުރެ ގާތްގަނޑަކަށް 1.1 ބިލިއަން ރުފިޔާގެ ދަށްވުމެކެވެ.\nއާމްދަނީގެ ގޮތުގައި 2016 ވަނަ އަހަރު ލިބިފައި ވަނީ 18.2 ބިލިއަން ރުފިޔާ އެވެ.\nއަންނަ އަހަރު އާމްދަނީގެ ގޮތުގައި 22.4 މިލިއަން ރުފިޔާ ލިބޭނެ ކަމަށް ވަނީ ލަފާކޮށްފައެވެ. މިއީ މިއަހަރުގެ އާމްދަނީއާއި އަޅާ ބަލާ އިރު އަށް ޕަސެންޓްގެ ކުރިއެރުމެކެވެ.\nއަންނަ އަހަރު ދައުލަތަށް އާމްދަނީ ހޯދާނެ ގޮތްތަކުގެ ތެރެއިން އެންމެ ބޮޑު އާމްދަނީއެއް ލިބޭނެ ކަމަށް ލަފާކޮށްފައި ވަނީ ޓެކުހުންނެވެ. އަންނަ އަހަރު ޓެކުހުން ލިބޭނެ އާމްދަނީގެ ގޮތުގައި ގާތްގަނޑަކަށް 16.3 ބިލިއަން ރުފިޔާ ބަޖެޓްގައި އަންދާޒާކޮށްފައި ވެއެވެ. އަދި ޓެކްސް ނޫން ގޮތް ގޮތަށް 5.2 ބިލިއަން ރުފިޔާ ލިބޭނެ ކަމަށް ލަފާކޮށްފައިވާ އިރު ލޯނާއި ހިލޭ އެހީގެ ގޮތުގައި 858 މިލިއަން ރުފިޔާ ހޯދުމަށް ވަނީ ބަޖެޓްގައި ހިމަނާފައެވެ.\nއަންނަ އަހަރު ވެސް އެންމެ ބޮޑު އާމްދީއެއް ޓެކުހުން ހޯދުމަށް ރާވާފައިވާ އިރު އިތުރު ޓެކްސްތަކެއް ނަގައި ޓެކްސް ބޭސް ފުޅާ ކުރުމަށް ހަމަޖެހިފައިވާ ކަމަށް ފިނޭންސް މިނިސްޓަރު އަހުމަދު މުނައްވަރު ވިދާޅުވި އެވެ. އެކަން ހާސިލްކުރުމަށް ގާނޫނުތަކަށް އިސްލާހުތައް ހުށަހަޅާނެ ކަމަށް މިނިސްޓަރު ވިދާޅުވިއެވެ.


ޕްރިމިއާ ލީގު: ފަހު ވަގުތު ޖިރޫ ކާމިޔާބުކޮށްދިން ލަނޑުން އާސެނަލް ސަލާމަތްވެއްޖެ\nކ. މާލެ4ޖެނުއަރީ 2017 | ބުދަ 17:00 1,487\nބޯންމައުތް ކޮޅަށް ލަނޑު ޖެހުމަށްފަހު ޖިރޫ އުފާ ފާޅުކުރަނީ - ޓްވިޓަރ\nޕްރިމިއާ ލީގުގައި ފަހުވަގުތު އޮލިވާ ޖިރޫ ކާމިޔާބުކުރި ލަނޑުން އާސެނަލް ސަލާމަތްވެއްޖެ އެވެ.\nއަންގާރަ ދުވަހުގެ ރޭ ކުޅުނު މެޗު އޭއެފްސީ ބޯންމައުތްއާ ވާދަކޮށް އާސެނަލް އެއްވަރުވީ 3-3 ގެ ނަތީޖާއަކުންނެވެ.\nބޯންމައުތް ދަނޑުގައި ކުޅުނު މި މެޗު ފެށިގެން ރަނގަޅަށް ކުޅެމުން ދިޔައީ އެޓީމުންނެވެ. އެގޮތުން އެޓީމުން ދިޔައީ ބޯޅަ ކޮންޓްރޯލްކޮށް އާސެނަލްގެ ހާފަށް ބާރުބޮޑުކުރަމުންނެވެ.\nމެޗުގައި ފުރަތަމަ ލަނޑު ޖަހާ ލީޑު ނެގީ ވެސް ބޯންމައުތުންނެވެ. މި ލަނޑު 16 ވަނަ މިނެޓުގައި އެޓީމަށް ކާމިޔާބުކޮށްދިނީ ޗާލީ ޑެނިއަލްސް އެވެ. މި ލަނޑަށް ފަހު ވެސް ބޯންމައުތުން ދިޔައީ އާސެނަލްގެ ގޯލަށް ނުރައްކާކޮށް ހަމަލާ އުފައްދަމުންނެވެ.\nބޯންމައުތުން މެޗުގައި ލީޑު ފުޅާކުރީ 20 ވަނަ މިނެޓުގައެވެ. މި ލަނޑު އެޓީމަށް ލިބުނު ޕެނަލްޓީއަކުން ކާމިޔާބުކުރީ ކެލަމް ވިލްސަން އެވެ. ފުރަތަމަ ހާފް ނިމުނީ 0-2 ގެ ނަތީޖާއިން އާސެނަލްގެ މައްޗަށް ބޯންމައުތް ކުރީގައި އޮވެގެންނެވެ.\nދެވަނަ ހާފް ފެށިގެން އާސެނަލް އިން ވަނީ އެޓީމުގެ ކުޅުން ރަނގަޅުކޮށްފައެވެ. އެގޮތުން އެޓީމުން ވަނީ އެޓޭކްތައް ވަރުގަދަކޮށް ބޯންމައުތްގެ ގޯލަށް ފުލުފުލުގައި ގިނަ ހަމަލާތަކެއް ފޮނުވާލާފައެވެ.\nއެހެންނަމަވެސް އާސެނަލް އިން ރަނގަޅަށް ކުޅެމުންދިޔަ ދަނޑިވަޅެއްގައި ބޯންމައުތުން ވަނީ އަނެއްކާ ވެސް މެޗުގެ ލީޑު އިތުރަށް ފުޅާކޮށްފައެވެ. މި ލަނޑު އެޓީމަށް ކާމިޔާބުކޮށްދިނީ ރަޔާން ފްރަސާ އެވެ.\nމެޗުގެ ފަހު 20 މިނެޓު އާސެނަލްގެ ފަރާތުން ފެނިގެންދިޔައީ ވަރަށް އެޓޭކިން ފުޓުބޯޅައެކެވެ. އެގޮތުން 70 ވަނަ މިނެޓުގައި އެލެކްސަސް ސަންޗޭޒްގެ ލަނޑުން އެޓީމުން ވަނީ ނަތީޖާގެ ފަރަގު ކުޑަކޮށްފައެވެ.\nމި ލަނޑާއެކު ލިބުނު އިތުރު ހިތްވަރާއެކު އާސެނަލް އިން ދިޔައީ ލަނޑު ޖަހަން ގިނަ ފުރުސަތުތަކެއް ތަނަވަސްކުރަމުންނެވެ. އެގޮތުން 75 ވަނަ މިނެޓުގައި ލޫކަސް ޕެރޭޒް މާޓިނޭޒް ކާމިޔާބުކޮށްދިން ލަނޑުން އެޓީމުން ވަނީ ނަތީޖާގެ ފަރަގު އެއް ލަނޑަށް ކުޑަކޮށްފައެވެ.\nމެޗުގައި އާސެނަލް އަށް ކުޅެން އިތުރަށް ފަސޭހަވެގެންދިޔައީ 82 ވަނަ މިނެޓުގައި ބޯންމައުތްގެ ސައިމޮން ފްރެންސިސް އަށް ރެފްރީ ދެއްކި ރަތްކާޑާއެކުގައެވެ. އެގޮތުން އޭގެ ފައިދާ ނަގައި އާސެނަލް އިން މެޗުގެ ނާތީޖާ ހަމަހަމަ ކުރީ އިތުރު ވަގުތުގަ އެވެ. މި ލަނޑު އެޓީމަށް ކާމިޔާބުކޮށްދިނީ ގްރަނިޓް ޒަކާ ނަގައިދިން ހުރަހަކުން އޮލިވާ ޖިރޫ އެވެ.\nމި ނަތީޖާއާއެކު އާސެނަލް އޮތީ ކުޅުނު 20 މެޗުން ލިބުނު 41 ޕޮއިންޓާއެކު ޕޮއިންޓް ތާވަލުގެ ހަތަރުވަނައިގަ އެވެ. މި މެޗުން އެއް ޕޮއިންޓް ހޯދި ކުޅުނު 20 މެޗުން ހޯދި 29 ޕޮއިންޓާއެކު ޕޮއިންޓް ތާވަލުގެ ނުވަ ވަނައިގަ އެވެ.


MPL ge muvahzafun lockdown gai 28 dhuvas, hidhumathah huttumeh neiy | Mihaaru\nއެމްޕީއެލްގެ މުވައްޒަފަކު ކޮންޓެއިނާ ކްލިއާ ކުރަނީ: އެކުންފުނީގެ މުވައްޒަފުން ލޮކްޑައުންގައި ތިބެ މަސައްކަތްކުރާތާ 28 ދުވަސް ވެއްޖެ-- ފޮޓޯ: އަހުމަދު އަވްޝަން އިލްޔާސް\nއެމްޕީއެލްގެ މުވައްޒަފުން ލޮކްޑައުންގައި 28 ދުވަސް، ހިދުމަތަށް ހުއްޓުމެއް ނެތް\n21 މެއި 2020 - 13:567comments\nކޮވިޑް-19އާ ގުޅިގެން ކުރީ ސަފުގައި މަސައްކަތް ކުރަމުން އަންނަ އެއް ބަޔަކީ، ރާއްޖޭގެ އެންމެ ބޮޑު ވިޔަފާރި ބަނދަރު ހިންގާ އެމްޕީއެލްގެ މުވައްޒަފުންނެވެ. އޮފީހުގައި ލޮކްޑައުންވެ ތިބެ އެ މުވައްޒަފުން މަސައްކަތް ކުރާތާ 28 ދުވަސް ވެއްޖެ އެވެ. އެކަމަކު މި ހާލަތުގައި ވެސް ގައުމު އިސްކޮށް އެ މުވައްޒަފުންގެ ހިތްވަރަކަށް ބަދަލެއް ނާދެ އެވެ.\nއެމްޕީއެލްގެ މަސައްކަތްތަކަށް ކިރިޔާ ވެސް ބުރުލެއް އަރައިފި ނަމަ އޭގެ ނުބައި އަސަރު ރާއްޖޭގެ ވިޔަފާރީގެ ހަރަކާކްތަކާއި އާންމު ދިރިއުޅުމަށް ކުރެ އެވެ. ނަމަވެސް ކޮވިޑް-19 ފަދަ ބޮޑު ބަލިމަޑުކަމެއްގެ ތެރޭގައި ވެސް ހިދުމަތް ދިނުމުގައި ފަސްނުޖެހި ކުންފުނީގެ މުވައްޒަފުން ކުރަމުން އަންނަ މަސައްކަތުން، ވިޔަފާރި ބަނދަރަށް ހުއްޓުމެއް ނާދެ އެވެ.\nއެމްޕީއެލުން މިވަގުތު އެންމެ ބޮޑު އިސްކަމެއް ދެމުން އަންނަނީ ބޭރުން ގެންނަ ކާބޯތަކެއްޗާއި ބޭހުގެ ބާވަތްތައް ވީހާވެސް އަވަހަށް ބޯޓުތަކުން ބާލައި ވިޔަފާރިވެރިންނާ ހަމައަށް ފޯރުކޮށްދޭށެވެ. ސިއްހީ ހިދުމަތްތެރިންނަށް މި ވަގުތު ބޭނުންވާ ޒަރޫރީ ސާމާނު ވެސް، ރާއްޖެ ގެނައުމާ އެކު، ވީހާވެސް އަވަހަކަށް ކަމާ ބެހޭ ފަރާތްތަކާ ހަމައަށް ފޯރުކޮށްދޭން އެމްޕީއެލުން މަސައްކަތްކުރެ އެވެ.\nއެމްޕީއެލްގެ މުވައްޒަފުން ބޯޓުން މުދާ ބޭލުމުގައި އެހީވަނީ - ފޮޓޯ: އަހުމަދު އަވްޝަން އިލްޔާސް/މިހާރު\nމާލެ ލޮކްޑައުން ކުރުމާ އެކު އެމްޕީއެލުން ވެސް އެ ކުންފުނީގެ ހައި ރިސްކު މުވައްޒަފުން ގޭގައި ބޭތިއްބި އެވެ. އަދި މިވަގުތަށް ބޭނުންވާނެ މުވައްޒަފުން އޮފީހުގައި ތިބެގެން މަސައްކަތް ކުރެވޭނެ އިންތިޒާމް ހަމަޖެއްސި އެވެ. މިވަގުތު އެ ކުންފުނީގެ ހެޑް އޮފީހުގައި 180 އަށް ވުރެ ގިނަ މުވައްޒަފުން އަންނަނީ ލޮކްޑައުންވެ ތިބެ މަސައްކަތް ކުރަމުންނެވެ.\nއެމްޕީއެލްގެ ޗީފް ރިސްކް އޮފިސަރު އިބްރާހިމް ޒާހިރު "މިހާރު"އަށް ވިދާޅުވީ އެ ކުންފުނީގައި މިވަގުތު މަސައްކަތް ކުރަމުން އަންނަ މުވައްޒަފުންގެ އަދަދު މަދު ނަމަވެސް އޮޕަރޭޝަނަށް އެއްވެސް ބުރުލެއް ނާރާ ކަމަށެވެ. އަދި މިވަގުތު ރާއްޖޭގެ ހާލަތަށް ބަލައިގެންނާއި ކުރިއަށް އޮތް ތަނުގައި ލަފާކުރެވޭ އެކި ހާލަތްތަކަށް ބަލައިގެން ހިދުމަތް މެދުނުކެނޑި ދެވޭނެ ޕްލޭނެއް ތައްޔާރު ކޮށްފައި އޮތް ކަމަށް ވެސް އޭނާ ވިދާޅުވި އެވެ.\n"އަޅުގަނޑުމެންގެ އޮޕަރޭޝަން ހުއްޓުމަކަށް އަންނާނީ ގައުމުގެ ހާލަތު ވަރަށް ބޮޑަށް ގޯސް ވެއްޖެ ނަމަ. އެކަމަކު އެ ހާލަތުގައި ވެސް އަދި އެހެން ސިނާރިއޯތަކުގައި ވެސް ރައްޔިތުންނަށް ފޯރުކޮށްދޭން ޖެހޭ ހިދުމަތް ދޭން އަޅުގަނޑުމެން މިތިބީ ތައްޔާރަށް. ލޮކްޑައުން އުވާލައިފި ނަމަ ނިއު ނޯމަލަށް ވެސް މިތިބީ ތައްޔާރުވެގެން،" ޒާހިރު ވިދާޅުވި އެވެ.\nއެމްޕީއެލްގެ ޗީފް ރިސްކް އޮފިސަރު އިބްރާހިމް ޒާހިރު "މިހާރު" އަށް އިންޓަވިއު ދެއްވަނީ-- ފޮޓޯ: އަހުމަދު އަވްޝަން އިލްޔާސް/މިހާރު\nކޮވިޑް-19 ރާއްޖެއިން ފެނުމުގެ ކުރިން ދުވާލެއްގެ މައްޗަށް 250 އަށް ވުރެ ގިނަ ކޮންޓެއިނަރު އެމްޕީއެލުން ކްލިއާކުރެ އެވެ. ނަމަވެސް ލޮކްޑައުންއާ ގުޅިގެން އައި ބަދަލުތަކާ އެކު މިހާރު ކްލިއާ ކުރެވެނީ ދުވާލަކަށް 150 ކޮންޓެއިނަރެވެ.\nއެމްޕީއެލްގެ ހެޑް އޮފް ކާގޯ އޮޕްރޭޝަންސް، އަހުމަދު އިނާން ވިދާޅުވި ގޮތުގައި ރޭގަނޑު ވަގުތު ޕޯޓު ބަންދުވި ނަމަވެސް ވިޔަފާރިވެރިންގެ އެދުމުގެ މަތިން މުދާ އަވަހަށް ކްލިއާކުރުމުގައި އިތުރު ގަޑީގައި ވެސް އެ ކުންފުނީގެ މުވައްޒަފުން މަސައްކަތް ކުރަމުން އަންނަ ކަމަށެވެ. އަދި ބަނދަރުކުރާ ބޯޓުތަކުގައި ގެންނަ މުދާ ވީހާވެސް އަވަހަށް ބާޒާރަށް ނެރެން ވެސް މަސައްކަތް ކުރަމުން އަންނަ ކަމަށް އޭނާ ވިދާޅުވި އެވެ.\nއެމްޕީއެލްގެ ހެޑް އޮފް ކާގޯ އޮޕްރޭޝަންސް، އަހުމަދު އިނާން "މީހާރު"އާ ވާހަކަ ދައްކަވަނީ -- ފޮޓޯ: އަހުމަދު އަވްޝަން އިލްޔާސް/މިހާރު\n"މަދުމަދުން އެހެން މުދާ ކްލިއާ ކުރި ނަމަވެސް މައިގަނޑު ގޮތެއްގައި މިހާރު ވެސް ކްލިއާ ކުރަމުން އަންނަނީ ކާބޯތަކެތީގެ އައިޓަމްތައް. މި ރޯދަ މަހު ވެސް ޕެރިޝަބަލްސް [އަވަހަށް ހަލާކުވާ ޒާތުގެ ކާބޯތަކެތި] ބަނދަރަށް ބާލާތާ 24-48 ގަޑިއިރު ތެރޭގައި ބާޒާރަށް ނެރުމަށް އަޅުގަނޑުމެން މަސައްކަތް ކުރަމުން މިދަނީ،" އިނާން ވިދާޅުވި އެވެ.\nމައި ވިޔަފާރި ބަނދަރުގެ އިތުރުން އެމްޕީއެލުން އަންނަނީ ނޯތު ހާބަރާއި ސައުތު ވެސްޓް ހާބަރުން ރަށްރަށުގެ އުޅަނދުފަހަރަށް ބޭނުންވާ ހިދުމަތްތައް ވެސް ފޯރުކޮށްދެމުންނެވެ. އަދި އެމްޕީއެލުން ދެމުން އަންނަ ޕަބްލިކް ޓްރާންސްޕޯޓް މި ވަގުތަށް ހުއްޓާލައިފައި އޮތް ނަމަވެސް ސަރުކާރުގެ އެދުމުގެ މަތިން ސިއްހީ ހިދުމަތްތެރިންނާއި ރާއްޖެއިން ބޭރަށް ފުރާ ބިދޭސީންނަށް ބަހުގެ ހިދުމަތް ވެސް ފޯރުކޮށްދެ އެވެ. އެ ހިދުމަތުގައި އުޅޭ މުވައްޒަފުން ވެސް މަސައްކަތްކުރަނީ ލޮކްޑައުންގައި ތިބެގެން ކަމަށް އެމްޕީއެލުން ބުންޏެވެ.\nއިނާން ވިދާޅުވި ގޮތުގައި އެ ކުންފުނީގެ ހުރިހާ މުވައްޒަފުންގެ ވެސް އުއްމީދަކީ މި ހާލަތުން އަރައިގަނެ ވީހާވެސް އަވަހަށް އާއިލާއާ ބައްދަލުވުމެވެ. އަދި އެ މުވައްޒަފުން މި ދަނޑިވަޅު ދެމުން އަންނަ އެއްބާރުލުމަށް އޭނާ ޝުކުރު ވެސް އަދާކުރެއްވި އެވެ.\nއިތުރު ލިޔުންތައް އެމްޕީއެލް ލޮކްޑައުން


ރިލްވާން ގެއްލުމާއި ގޭންގްތަކާ ގުޅުން އޮތް: ހޯމް މިނިސްޓަރު | Help Find Ahmed Rilwan (@moyameehaa)\nރިލްވާން ގެއްލުމާއި ގޭންގްތަކާ ގުޅުން އޮތް: ހޯމް މިނިސްޓަރު\nމިނިވަން ނިއުސްގެ ޖާނަލިސްޓް އަހުމަދު ރިލްވާން ވީނުވީއެއް ނޭނގި ގެއްލުމުގައި މާލޭގެ ބައެއް ގޭންގްތަކާ ގުޅުން އޮތް ކަމަށް ފާހަގަކުރެވޭ ކަމަށާއި އެ މައްސަލާގައި ހައްޔަރުކުރީ ވެސް ގޭންގްތަކަށް ނިސްބަތްވާ ބައެއް ކަމަށް ހޯމް މިނިސްޓަރު އުމަރު ނަސީރު މިރޭ ވިދާޅުވެއްޖެ އެވެ.\nޓީވީއެމްގެ “ރާއްޖެ މިއަދު” ޕްރޮގްރާމްގައި ވާހަކަ ދައްކަވަމުން މިނިސްޓަރު ވިދާޅުވީ މީގެ ދެ މަސް ދުވަސް ކުރިން ގެއްލުނު ރިލްވާން ދުނިޔޭގައި ހުރި ކަމަށް ގަބޫލުކުރައްވާ ކަމަށެވެ. އަދި ރިލްވާން ހޯދުމަށް ފުލުހުން ނުފޮރޮޅާ އެންމެ ގަލެއް ނެތްއިރު، ފުލުހުންނަށް “ބޮޑުވެގެން ފުރޮޅާލަން ނުކުރޭ” ގަލެއް ވެސް ނުބާއްވާނެ ކަަމަށް ވިދާޅުވި އެވެ. ރިލްވާން ބަޔަކު މަރާލި ނަމަ، އެކަމުގެ ހެއްކެއް އޭނާގެ ގާތިލުން “ފަހަތަށް” ދޫކުރާނެ ކަމަށާއި އެހެންކަމުން ރިލްވާން ދިރިހުއްޓާ އަދި ފެންނާނެ ކަމަށް އުއްމީދު ކުރައްވާ ކަމަށް މިނިސްޓަރު ވިދާޅުވި އެވެ.\nރިލްވާން ހޯދުމަށް ފުލުހުން ކުރާ ތަހުގީގާ ދޭތެރޭ ފާޑުކިއުންތައް އަމާޒުވެފައި ވަނިކޮށް، ޓީވީއެމްގައި މިނިސްޓަރު އުމަރު ވިދާޅުވީ ރިލްވާން ގެއްލުނު މައްސަލާގައި ހައްޔަރުކުރީ “އެހާ އަވަހަށް ހައްޔަރުކުރަން ހަމަޖެހިފައި ތިބި” ބައެއް ނޫން ކަމަށެވެ. މި ޒަމާނުގައި ތަހުގީގު ކުރިއަށް ގެންދަނީ އެހާ އަަވަހަށް މީހުން ހައްޔަރުކޮޮށްގެން ނޫން ކަމަށާއި ތަހުގީގުތައް މިހާރު ކުރިއަށް ގެންދަނީ ތުހުމަތުކުރެވޭ މީހުން ދޫކޮށްފައި ބައިތިއްބައިގެން ކަަމަށް ވެސް ވިދާޅުވި އެވެ.\n“[ރިލްވާން ގެއްލުމުގައި] ގޭންގްތަކަށް ތުހުމަތުކުރެވޭ ކަމަށް، ރިލްވާންގެ އާއިލާ އަށް އޮންނާނީ ދަންނަވާފައި،” މިނިސްޓަރު ވިދާޅުވި އެވެ.\nރިލްވާން ގެއްލުނު މައްސަލާގައި ހައްޔަރުކުރި ހަތަރު މީހުންގެ ތެރެއިން ފުލުހުންގެ ބަންދުގައި މިހާރު ހުރީ އެންމެ މީހެކެވެ. އަނެއް ތިން މީހުން ކޯޓުން ވަނީ ދޫކޮށްލައިފަ އެވެ.\nރިލްވާން ގެއްލުމާ ގުޅޭގޮޮތުން މޯލްޑިވިއަން ޑިމޮކްރެސީ ނެޓްވޯކުން ބޭރުގެ އިންވެސްޓިގޭޓަރަކު ލައްވައި އިންވެސްޓިގޭޓްކޮށް ނެރުނު ރިޕޯޓަށް ހޯމް މިނިސްޓަރު މިރޭ ވަނީ ވަރަށް ބޮޑަށް ފާޑުވިދާޅުވެފަ އެވެ. އެއީ އުމަރު ސިފަކުރެއްވި ގޮތުގައި، ޑިމޮކްރެސީ ނެޓްވޯކުގެ ބޯޑު އަޅުވައިގެން ތިބެ “އެމްޑީޕީން ނެރުނު ތާކުންތާކު ނުޖެހޭ” ރިޕޯޓެކެވެ. އޭގެ ސަބަބުން ފުލުހުންގެ ތަހުގީގަށް ހުރަސްތަކެއް ކުރިމަތިވިއިރު އެއީ ތަހުގީގު ހަލާލުކުރަން ކުރި ކަމެއް ކަމަށް ވެސް މިނިސްޓަރު ވިދާޅުވި އެވެ.\nއެ ރިޕޯޓު ނެރުމުން، މައްސަލާގައި ހިމެނޭ މީހުން ހޯދަން ފުލުހުން ކުރި މަސައްކަތް އެހެން ދިމާލަކަށް އަނބުރާލައި އެހެން ގޮތަަކަށް ކުރަން ޖެހުނު ކަމަށް އުމަރު ވިދާޅުވި އެވެ.\nމިނިސްޓަރު ވިދާޅުވި ގޮތުގައި ދައުލަތުގެ ފައިސާ އާއި ވަސީލަތްތައް ބޭނުންކޮށްގެން ރިލްވާން ހޯދުމުގެ މަސައްކަތް ކުރަމުން އަންނަ ކަމަށާއި އޭނާ ހޯދަން ކުރެވެން އޮތް ހުރިހާ ކަމެއް ފުލުހުން ކުރާނެ ކަމަށެވެ. ތަހުގީގުތަކުން، ކުއްލިއަކަށް ކަންކަން ސާފުނުވާނެ ކަން ފާހަގަކުރައްވައި ވިދާޅުވީ މެލޭޝިއާ އެއާލައިންސްގެ ފްލައިޓް އެމްއެޗް370 ހޯދުމުގެ ތަހުގީގު ބައިނަލްއަގުވާމީ ތަހުގީގު ޓީމުތަކުން ކުރިއަށް ގެންދާއިރު ވެސް އަދިވެސް ނުފެންނަ ކަމަށެވެ.\nރިލްވާން ހޯދުމަށް މިހާރު ވެސް އަންނަނީ ފުލުހުންނަށް ކުރެވެން އޮތް ހުރިހާ މަސައްކަތެއް ކުރަމުން ކަމަށް މިނިސްޓަރު ވިދާޅުވި އެވެ.\nރިލްވާން އެންމެ ފަހުން ފެނުނީ ހުޅުމާލެ ފެރީ ޓާމިނަލް ތެރެއިންނެވެ. ރިލްވާން އެރޭ ހުޅުމާލެ އަށް ދަނިކޮށް ފެރީ ތެރެއިން ދިމާވި ކަމަށް އޭނާގެ ރައްޓެއްސަކު ބުނާއިރު، ހަމަ އެރޭ ރިލްވާން ދިރިއުޅޭ އެޕާޓްމެންޓް ކައިރިން ގަދަކަމުން މީހަކު ކާރަކަށް އަރުވައިގެން ގެންދިޔަ ކަމަށްވެ އެވެ.


ކައުންސެލަރުން ތަމްރީން ކުރުމުގެ ޕްރޮގްރާމެއް ޑީއާރުސީން ފަށައިފި\nހަވީރު ނިއުސް ސާވިސް، 25 އޮކްޓޯބަރ 2011 19:12 25 އޮކްޓޯބަރ 2011\nހިންމަފުށީގައި ހުންނަ ޑްރަގް ރިހިބިލިޓޭޝަން ސެންޓަރުން ކައުންސެލަރުން ތަމްރީންކުރުމުގެ ޕްރޮގްރާމެއް މިއަދު ފަށައިފި އެވެ.\nއެ ސެންޓަރުން ނެރުނު ބަޔާނެއްގައި ބުނީ މިއަދުން ފެށިގެން 10 ދުވަހުގެ މުއްދަތަށް ހިންގާ މި ތަމްރީން ޕްރޮގްރާމްގެ ބޭނުމަކީ "މަސްތުވާތަކެއްޗާ ދެކޮޅަށް މަސައްކަތްކުރާ މަރުކަޒުތަކާއި އަދި އަމިއްލަ ޖަމިއްޔާ ޖަމާއަތްތައް ގުޅިގެން އާންމުން ހޭލުންތެރިކުރުމާއި އަދި ފަރުވާ ދިނުމުގެ ކަންތައްތައް އިތުރަށް ހަރުދަނާކޮށް ފުޅާކުރުމުގައި ޒުވާނުންނާއި އަދި ރިކަވަރިން އެޑިކްޓުންގެ ބޭނުން ރަނގަޅު ގޮތުގައި ހިފުން،" ކަމަށެވެ.\n"މިޓްރޭނިން ޕްރޮގްރާމްގައި ބައިވެރިވެފައިވަނީ ޑީއާރްސީގައި މިވަގުތު ފަރުވާގެ ފަހު މަރުހަލާގައި ތިބި ކްލަޔަންޓުންގެ ތެރެއިން މިކަމަށް ޝައުޤުވެރިކަން ހުރި ކްލަޔަންޓުން އަދި ޖަމިއްޔާ ޖަމާއަތްތަކުން މިކަމަށް ވޮލަންޓިއަ ކުރި ފަރާތްތައް" ކަމަށް ބަޔާނުގައިވެ އެވެ.\nސޯޅަ ފަރާތަކުން ބައިވެރިވި މި ޕްރޮގްމުގައި މައުލޫމާތު ދެއްވަނީ ޑިޕާޓްމެންޓް އޮފް ޑްރަގް ޕްރިވެންޝަން އެންޑް ރިހިބިލިޓޭޝަން ސާވިސްގެ ފަންނީ މުވައްޒަފުންނާއި ކަމާބެހޭ ދާއިރާތަކުގެ ބޭފުޅުން ކަމަށް ބަޔާނުގައިވެ އެވެ. އަދި މި ޕްރޮގްރާމްގައި މަސްތުވާތަކެތީގެ ސަބަބުން ލިބޭ ގެއްލުމާއި ޕިއަ ކައުންސެލިން ސްކިލްސް، ދިރިއުޅުމުގެ ހުނަރުތައް ދަސްކޮށްދީ، ދީނީ މައުލޫމާތާއި ގާނޫނީ ދާއިރާގެ މައުލޫމާތު ދޭނެ ކަމަށް ވެސް ބަޔާނުގައިވެ އެވެ.\nމި ޕްރޮގްރާމުގައި ތަމްރީނުކުރާ މީހުންނަށް ރިހިބިލިޓޭޝަން ސެންޓަރުތަކުގައި މަސައްކަތްކުރުމުގެ ފުރުސަތު ހުޅުވާލާނެ ކަމަށް ވެސް ބަޔާނުގައިވެ އެވެ.\nއިދުހާމް ނައީމް 39 މިނެޓު ކުރިން\nއިބްރާހިމް އާދަމް 41 މިނެޓު ކުރިން


އެންމެ ހެޔޮލަފާ ފިރިއަކީ އަނބިމީހާ ، ﷲ ތަޢާލާއާ ކުއްތަންވުމަށް ބާރުއަޅާ އެހީތެރިވާ މީހާއެވެ. – Dhen.mv\nއިބްރާހީމް ޙުސައިން May 7, 2021 - 3:45 am\n''އަނބި ގަބޫލު ކޮށްފިން'' ބަހާއެކު އެ ކުރެވުނީ ހަމައެކަނި ކައިވެންޏެއް ނޫނެވެ. ފިރިހެން މީހާގެ ބެލުމުގެ ދަށަށް އެހެން މީހަކު ވެސް އައީއެވެ. ޒިންމާތަކެއް ވެސް އިތުރުވީއެވެ. މަހްސަރު ދުވަހުގައި ފިރިމީހާއާ ސުވާލު ކުރެވޭނެ ކަންތައްތަކެއް ވެސް އިތުރުވީއެވެ.\nއަހަރެމެންގެ މި މުޖުތަމަޢުގައި އާންމުކޮށް ދެމީހަކު ކައިވެނި ކުރަނީ ރައްޓެހިވެގެން ދުވަސްތަކެއް ހޭދަ ކުރުމަށް ފަހުގައެވެ. ރައްޓެހިވެގެން އުޅޭއިރުު ވެސް އަދި ކައިވެންޏަށް ފަހުގައި ވެސް އަނބިމީހާ ހިތްހަމަ ޖައްސައި ދިނުމަށް ނުވަތަ އެކަނބުލޭގެ އުފަލުގައި ބެހެއްޓުމަށް ފިރިމީހާ ވީވަރަކުން މަސައްކަތް ކުރެއެވެ. އެކުގައި ދުއްވާލަން ދިޔުމާއި ، ހެނދުނުގެ ނާސްތާއަށް ނުވަތަ ރޭގަނޑުގެ ކެއުމަށް އަނބިމީހާއާއެކު ރެސްޓޯރެންޓަކަށް ގޮސްލުމުން ފެށިގެން ގޮސް ތަނަވަސްކަން ހުރި މިންވަރަކުން އަގު ބޮޑެތި ހަދިޔާ ގަނެދިނުމާއި ޗުއްޓީ ހޭދަކުރުމަށް އެކި ތަންތަނަށް ދިޔުމަކީ ވަރަށް ގިނަ މީހުން ކުރާ ކަންކަމެވެ.\nމި ދެންނެވި ކަންކަމަކީ ކައިވެންޏެއް ދެމެހެއްޓުމަށް ޓަކައި މުހިންމު ކަންކަމެވެ. އަނބިމީހާއާ އެކީގައި އުފާވެރި ވަގުތުތަކެއް ހޭދަ ކުރުމާއެކު އެކަކު އަނެކަކަށް އަޅައިލައި ލޯބި ދިނުމަކީ ކައިވެންޏެއް ދެމެހެއްޓުމުގެ މުހިންމު އަސާސެކެވެ. ނަމަވެސް މި ހުރިހާ ކަމަކަށް ވުރެ މުހިންމު ކަމެއް އެބައޮތެވެ. އެއީ ކައިވެނީގެ ގޮށް ޖެހިގެންދާ ފަދައިން އެކައިވެނީގެ ގޮށް މޮހިގެން ދާ ދުވަހަކަށް ވެސް ވާންޖެހޭ ފުރިހަމަ ތައްޔާރީއެކެވެ. ގޮށް މޮހިގެންދާ ގޮތަކީ ވަރިވުން ކަމުގައި ވީ ނަމަވެސް ، ނުވަތަ ކޮންމެވެސް އެކަކު ނިޔާވުން ކަމުގައި ވީ ނަމަވެސް އެކަކު އަނެކެއްގެ މައްޗަށް އޮތް ޙައްޤުތަކާ މެދު ސަމާލުވުން ހުއްޓެވެ. އެހެނީ އެކަންކަމާ މެދު ސުވާލު ކުރެވޭނެކަން ކަށަވަރެވެ.\nފާހަގަކޮށްލަން ޖެހޭ މުހިންމު ނުކުތާއަކީ މިއެވެ. ކައިވެނީގެ ގުޅުމުގައި ދިހަ ބާރައަހަރު ނުވަތަ ފަނަރަ ވިހި އަހަރު ވެގެން ދާއިރު ވެސް އެގުޅުމުގައި ބަރަކާތްތެރިކަމެއް ނެތް އެތައް ގުޅުމެއް ވެއެވެ. އެކުގައި ޗުއްޓީ ހޭދަކޮށް ، އުފާވެރި ވަގުތުތަކެއް ހޭދަ ކުރަމުންދާއިރު ތިމާގެ ފިރިމީހާ ނުވަތަ އަނބިމީހާ ، ﷲ ތަޢާލާއާ ކުއްތަންވުމަށް އެހީތެރިވެނުދީ އެކަމަށް ބާރު ނާޅާ އަނބިން ،ފިރިން އުޅެއެވެ. އަނބިމީހާ ނުވަތަ ފިރިމީހާ ނަމާދު ނުކޮށް ނުވަތަ އެއިލާހުގެ ކަލާމްފުޅުގެ އެންމެ އަކުރެއް ވެސް ނުކިޔަވާ އެންމެހައި އަޅުކަންތަކާ ބީރައްޓެހިވެ އުޅޭއިރު އެއީ ފިކުރު ބޮޑުވާ ކަމަކަށް ނުވެއެވެ. އަދި ކިއެއް! ފިކުރު ބޮޑުވާ ކަމަކަށް ނުވާހިނދު އެއީ މައްސަލައެއް ކަމުގައި ނުދެކޭ މީހުން ވެސް އުޅޭކަމީ ޙަޤީޤަތެކެވެ.\nއުފާވެރި ކަމަކީ ހަމައެކަނި އަގު ބޮޑު ޗުއްޓީ ހޭދަ ކުރުމާއި ، އަނބިދަރީންނަށް ބޭނުންވާ ޒަރޫރަތްތައް ފުރިހަމަ ކޮށްދިނުމެއް ނޫނެވެ. ނަމަވެސް މި ދަންނަވާ އުފާވެރި ވަގުތު ޚިޔާލަށް ގެނެސް ބައްލަވާށެވެ. ފިރިމީހާ ނަމާދަށް ފޮނުވުމަށް އަނބިމީހާ ބާރު އަޅައެވެ. އަނބިމީހާ ނަމާދު ކުރޭތޯ ފިރިމީހާ ބަލައެވެ. ދެމަފިރިން އެކީގައި ޤުރުއާން ކިޔަވައެވެ. ދީނީ ޢިލްމު އުނގެނުމަށް މަސައްކަތް ކުރެއެވެ. ޗުއްޓީގައި ނަމަވެސް ، ނުވަތަ އެހެން ދުވަސްވަރެއްގައި ނަމަވެސް ފިރިމީހާ ، ދަންވަރު ތެދުވެ އަނބިމީހާއަށް ގޮވައި ހޭލައްވައި ދެމަފިރިން އެކީގައި ނަމާދު ކުރެއެވެ. އެ ދެމަފިރިންގެ ޙަޔާތުގައި ދިމާވާ މައްސަލަތަކާއި ބޭނުންވާ ކަންކަން ﷲގެ ހަޟްރަތަށް ދަންނަވާ ވަގުތަކަށް އެވަގުތު ހަދައެވެ. މިއަށްވުރެ އުފާވެރި އަގުހުރި ވަގުތެއް އޮންނާނެތޯއެވެ.\nﷲ ތަޢާލާ ވަޙީ ކުރައްވާފައިވެއެެވެ.\nމާނައީ: އޭ إيمان ވެއްޖެ މީސްތަކުންނޭވެ! ތިޔަބައިމީހުންގެ އަމިއްލަ نفس ތަކާއި، ތިޔަބައިމީހުންގެ أهل ވެރިން، ނަރަކައިން ސަލާމަތްކުރާށެވެ! އެ ނަރަކައިގެ ދަރަކީ، މީހުންނާއި ހިލައެވެ. އެ ނަރަކައިގެ މައްޗަށް (ބަނޑޭރިންކަމުގައި) ހަރުކަށި، އަދި ގަދަފަދަ ملائكة ންވެއެވެ. اللَّه، އެބޭކަލުންނަށް ކުރައްވާ أمر އަކަށް އެބޭކަލުން ނުއުރެދޭނެތެވެ. އަދި އެބޭކަލުންނަށް أمر ކުރައްވާކަންތައް އެބޭކަލުން ކުރައްވާނެތެވެ.\nނަސޭހަތް އަނބިމީހާ ފިރިމީހާ


ދުޢާ 14 – Esfiya – Dhivehi Vaahaka Site\n- by aish noor - 76- September 16, 2018\nދާނިޔަލްގެ ލޮލުން ކަރުނަ ނީރާލީ އިޚްތިޔާރުން ބޭރުގައެވެ. އެތަން ފެނި އަރީފް ދާނިޔަލް ގައިގައި ބައްދާލިއެވެ. ދާނިޔަލްވެސް އުފަލާއެކު އަރީފްއަށް ޝުކުރު އަދާކުރީ އޭނާގެ ޙަޔާތަށް އެފަދަ ރަނގަޅު މީހަކު އައުމުން ﷲއަށް ޙަމްދުކުރާ ހާލުއެވެ.\n“ދެން ދޭ އަވަހަށް.. މިހާރު ޗެކިން ވާ ގަޑި އެ ޖެހެނީ..” އަރީފް ދާނިޔަލް އާއި ދުރުވެލަމުން ބުނެލިއެވެ. އެހިނދު ވަދާޢީ ސަލާމް ކޮށްލުމަށްފަހު ދާނިޔަލްވެސް އެތެރެއަށް ވަދެގެން ދިޔައެވެ. ފުރަތަމަ ފަހަރަށްވުމުން ދާނިޔަލްއަށް ކޮންމެވެސް ވަރެއްގެ ދަތިތަކާއި ކުރިމަތިލާން ޖެހުނެވެ. އެހެން ނަމަވެސް ކެތްތެރިކަމާއެކު އޭނާ ކުރިޔަށްދިޔައީ ދުނިޔޭގައި އުޅޭއިރު ދަތިތަކާއިވެސް ކުރިމަތިލާންޖެހޭނެކަން ހަދާނުގައި ބަހައްޓައިގެންނެވެ.\nކޮޓަރީގައި އާދައިގެ މަތިން ވާހަކަ ފޮތެއް ކިޔާލަން އާލާ އޮތެވެ. އޭނާ ވާހަކަ ކިޔަމުން ދިޔަ ވަރަކަށް އެ ފޮތުގައި އުޅޭ ފިރިހެން ކުއްޖާ ސިފަ ކުރެވެމުން ދިޔައީ ކުރިން ދުވަހެއްގައި ރަސްފަންނުން އޭނައަށް ފުރަގަހުން ފެނުނު ޒުވާނާ ފަދައިންނެވެ. ނަމަވެސް އޭނާއަށް ނުކުޅެދުނު ކަމަކީ އެކުއްޖާގެ މޫނު ސިފަކޮށްލާށެވެ. އެ ދުވަހު އޭނާއަށް އެކުއްޖާގެ މޫނު ނުފެނުމުން އާލާ ދެރަވީ އިންތިހާއަށެވެ. ދުވަހަކުވެސް ފިރިހެން ކުއްޖެއް ފެނުމުން ނުވާ އެތަށް ގޮތެއް އާލާއަށް އެދުވަހުގެ ފަހުން ވެއެވެ.\nއެދުވަހަށްފަހު އޭނާއަށް އެކުއްޖާ ނުވެސް ފެނުނެވެ. ރަސްފަންނަށް ދާ ދުވަހެއްގައިވެސް އެކުއްޖާއާއި ދިމަލެއް ނުވެއެވެ. ދިމާ ވިޔަސް އޭނާއަށް އިނގޭނީ ކިހިނެތް ހެއްޔެވެ؟ އެންމެ ކުޑަމިނުން އެކުއްޖާގެ މޫނުވެސް އޭނާއަށް ފެނުނީކީ ނޫން ވިއްޔާއެވެ. ފުން ޚިޔާލަށް ގެއްލިފައި އޮތް އާލާ ބޭއިޚްތިޔާރުގައި ހިނިތުންވަމުން ދިޔައެވެ. އެހެން އޮތުމަށްފަހު ކިޔަން ގެންގުޅުނު ފޮތް ބާއްވާލައިފައި ކޮޓަރީގެ ބެލްކަންޏަށް ނިކުތެވެ. ޖެހެމުންދިޔަ ފިނިފިނި ވައިރޯޅިތައް އާލާ އަޅައިގެންހުރި ކުޑަ ބުރުގަލަށް ގޯނާކުރަމުން ދިޔައެވެ. އެހެން ކަމުން އޭނާ ބުރުގަލުގައި ހިފަހައްޓާލީ ބުރުގާ ހިއްލެން އުޅޭތިއެވެ. އާލާގެ ކޮޓަރި ހުންނަނި ގޭގެ ފުރަގަހާއިވީ ފަރާތަށްކަމުން އޭނާއަކަށް މަގުމައްޗެއް ނުފެނެއެވެ. ނަމަވެސް ގޭގެ ބޮޑު ބަގީޗާ ފެންނަން ހުރުމުން އެ ހިތަށް ހަމަޖެހުން ގެނުވަމުން ދިޔައެވެ.\nދާނިޔަލް ފްލައިޓަށް އަރާ ގަޑިޖެހުމުން އަވަސްވެފައި ވާ ހިތަކާއެކު އެހެން މީހުންނާއެކު ގޮސް ފްލައިޓަށް އެރިއެވެ. އެޔަށްފަހު އޭނާއަށް ޚާއްސަކުރެވިފައވި ސީޓުގައި އިށީނދެ ހަމަޖެހިލިއެވެ. ދާނިޔަލްއަށް ލިބިފަ އޮތީ ކުޑަދޮރާއި ކައިރި ސީޓެއް ކަމުން އޭނާ އިނީ ވަރަށް ހިތްހަމަޖެހިލައިގެންނެވެ. ދަތުރުމައްޗަށް އަރަމުން ކިޔާ ދުޢާ ކިޔާލުމަށްފަހު ގޮނޑީގައި ހަމަޖެހިލިއެވެ. އެހިނދު ބޯޓުގެ ކެބިން ކްރޫއިން ކަންތައްކުރަންވީ ގޮތް ކިޔައިދެމުން ދިޔައެވެ. އެމީހުން ދެމުންދިޔަ އިރުޝާދާއި އެއްގޮތަށް ދާނިޔަލްވެސް އަމަލުކުރަމުން ދިޔައެވެ. ބޯޓު ނައްޓާލަން ތައްޔާރުވުމުން ދާނިޔަލް އިނީ ނޭވާ ހިފަހައްޓާލައިގެންނެވެ.\nއޭގެ ކުޑަ އިރުކޮޅެއް ފަހުން މަޑުމަޑުން ދަމުން ދިޔަ ބޯޓުގެ ސްޕީޑް ބާރުވަމުންގޮސް ވައިގެތެރެއަށް އަރައިގެން ދިޔައެވެ. ފިއްތާ ބާރުކޮށްގެން އިން ދެލޯ ދާނިޔަލް ހުޅުވާލި ވަގުތު ދިއްލާ އަޅައިފައި އޮތް ހުޅުލެ ފެނުމުން ތަޢުރީފުގެ ބަސްތަށް ދުލުން ބޭރުވީ ބޭއިޚްތިޔާރުގައެވެ. ރޭގަނޑުގެ ވަގުތު މުތީތަކެއް ފަދައިން ދިއްލިފައިވާ ބޮކިތަށް ފެންނަލެއް ވަރަށްވެސް ޗާލެވެ. ހީވަނީ ރޭގަނޑުގެ ކަޅު އަނދިރިކަމުގެ ތެރެއިން ފެންނަ ކުދި ކުދި ތަރިތަކެއް ހެންނެވެ. ބޭރުބަލަން އިން ދާނިޔަލް އެހެން އިންދާ ވަރުބަލިވެގެން ގޮސް ނިދީގެ ފުންކަނޑަށް ޣަރަޤުވެގެން ދިޔައީ ކުޑަ ހިނދުކޮޅެއްގެ ތެރޭގައެވެ.\nއެތަކެއް ގަޑިއިރުތަކަކަށްފަހު ދާނިޔަލްއަށް އޭނާގެ މަންޒިލަށް އާދެވުނެވެ. އޭނާގެ މޫނުމަތިން ފެންނަނީ ހިތްހަމަޖެހުމެވެ. ޙަޤީގަތުގައި އޭނާ ހިތްހަމަ ޖެހިފައި އެހުރީ ވަކި ރަޝިޔާއށް އާދެވުމަކުން ނޫނެވެ. ފުރަތަމަ ފަހަރަށް ކުރި ދަތުރުގައި އެ ދަތުރުމަތީގައި ނަމާދު ކުރެވުމުންނެވެ. ނަމާދުކުރުމުން އެ ލިބޭ ހިތްހަމަޖެހުމަކީ ބަޔާންކުރެވޭ ވަރަށްވުރެ މާ ބޮޑު އުފަލެކެވެ. ބައެއް މީހުން ޤަބޫލު ކުރާ ގޮތުގައި ދަތުރުމަތީގައި އުނދަގޫ ކަމުން ނަމާދެއް ނުކުރެވެއެވެ. ނަމަވެސް ދާނިޔަލްގެ ޚިޔާލު އެޔާއި މުޅިން ތަފާތެވެ.\nދާނިޔަލްއަށް ބޯޓުން ފޭބުމަށްފަހު ރަޝިޔާގެ ފަސްގަނޑުގައި ފުރަތަމަފަހަރަށް ފައި ޖައްސާލި ހިނދު ކުރެވިގެން ދިޔައީ މުޅިން ތަފާތު އިޙުސާސެކެވެ. މިހުރެވުނީ އަމިއްލަ ޤައުމާއި އެތަށް ހާސް މޭލެއް ދުރުގައޭ އެތަށް ފަހަރަކު ހިތަށް އެރިއެވެ. ނަމަވެސް އޭނާ ﷲގެ އިރާދަފުޅުން ހިތްވަރު އެލުވައެއް ނުލާނެވެ. އެ ހުރި ގަދަ ޢަޒުމާއި އެކު ހަރުފަތަކަށްފަހު ހަރުފަތެއް މިހާރުވެސް އެދަނީ ގިރާކުރަމުންނެވެ.\nދާނިޔަލްއަށް އިނގިރޭސި ބަސް ދަންނަ ކަމީ އޭނާގެ ނަސީބު ކަންނޭނގެއެވެ. އެހެން ނޫންނަމަ އެޔޮށް ބޮޑު އެއާޕޯޓުތެރޭ އޭނާ އުޅޭނެ ގޮތް މީހަކަށް ތަސައްވުރުވެސް ނުކޮށްލެވޭނެއެވެ. ދާނިޔަލް މާތް ﷲގެ ޙަޟްރަތުގައި ހިތާހިތުން ދުޢާ ކުރަމުން ދިޔައީ އަވަހަށް އެތަނުން ނިކުމެވޭނެ ގޮތް އޭނާއަށް މިންވަރު ކޮށްދެއްވުން އެދިއެވެ. އޭނާއަށް އެތަނުން ނިކުމެވިއްޖެއްޔާ އެވީ ވަރަށް ބޮޑު ލުތްވެކެވެ. އަރީފް ބުނި ގޮތުން ވިއްޔާ އޭނާ ދާނިޔަލްއަށް ހަމަޖެއްސި އެޕާޓްމެންޓްގައި އެހެން މީހަކު އުޅޭނެއެވެ. އަދި އޭނާ ދާނިޔަލް ބަލައި އަންނާނެ ކަމުގައި ބުންޏެވެ.\nވަރަށް ހާލުން ދާނިޔަލްއަށް އެއާޕޯޓު ތެރެއިން ނިކުމެވުނެވެ. އެއީވެސް އެމީހާ ހޯދައިގެންނެވެ. ހިތާހިތުން ﷲއަށް ޙަމްދުކުރަމުން އޭނާ ދިޔައީ އެހާ ބޮޑު އެއާޕޯޓެއް ތެރެއިން އެޙާލުންވެސް ސަލާމަތްވެވުމުންނެވެ. އެ ފިރިހެން މީހާ އާއެކު ދާނިޔަލް ގޮސް ކާރަށް އެރިއެވެ. އެޔަށްފަހު އެމީހާ ކާރު ދުއްވާލުމުން ދާނިޔަލްގެ ނަޒަރު ބިއްލޫރިގަނޑުން ބޭރަށް ހުއްޓުނެވެ.\n“ދުވަހަކުވެސް ކަމެއް ރަނގަޅަށް ކުރާކަށް ނޭނގޭނެ މީނާއަކަށް.. ކޮންމެވެސް އެއްޗެއް ހަލާކުކޮށްލާނެ.. އެހެން ނުނީ ކޮންމެވެސް ތަނެއް ހަޑިކޮށްލާނެ..” އާލާ އެއްޗެހިކިޔަމުން ދިޔައީ އެގެއަށް އަލަށް އައި ނޯކަރާއި ދިމާލަށެވެ. ބަލާބެލުމަށް އޭނާއަށް އަދި ވާނީ އުމުރުން ސަތާރަ ވަރަކަށް އަހަރެވެ. ނަމަވެސް ދިގު އިސްކޮޅުގެ ސަބަބުން އޭނާ އެޔަށްވުރެ އުމުރުން ދޮށީކަމަށްވެސް ދައްކައެވެ. އެ ފިރިހެން ކުއްޖާ އިސްދަށަށް ޖަހާލައިގެން ހުރި އިރު އޭނާ ހުރީ ބިރުން ވިރިވިރިއެވެ.\nއޭނާ އަތުން އާލާއަށް ގެނެސްދިން ޖޫސްތަށި އާލާގެ އުނގަށް އެޅުނީއެވެ. އެހިނދު ހީވީ އާލާގެ ރުޅިގަނޑު ބޮމެއްގެ ސިފައިގައި ގޮށްވާލިހެންނެވެ. “ހަމަ މިހާރު މިތަން ސާފުކުރޭ.. މީގެފަހުން މަށަށް ތިވައްތަރަށް ޖެއްސުން ނުކުރާތި..” ޝަހާދަތް އިނގިލިދިއްކޮށްލައިފައި އަނެއްކާވެސް އާލާ ހަޅޭތް ލަވައިގަތެވެ. އެޔަށްފަހު ބާރުބާރަށް ހިނގާލައިފައި ގޮސް އެކޮޓަރީގައި ހުރި ފާޚާނާއަށް ވަނެވެ.\n“ކޮންކަހަލަ އަންހެން ކުއްޖެއްތަ މީ.. ތިމާގެ ޚިދުމަތުގައި ސައުވީސް ގަޑިއިރު ހޭދަ ކުރާ މީހުންނަށް އެއްވެސް ވަރަކަށް އިޙްތިރާމެއް ނުކުރޭ.. އޭނާއަށްވެސް މިހެން ވީމަ އިނގޭނެ ހިތަށް ކުރާ އަސަރު.. މީހުން އެއްޗެހި ކީމަ ތިމާގެ ހިތުގައި އަޅާ ވޭން.. ސާހިބު މީހުންނަށް އެކަން ނޭނގެނީ ކީއްވެތަ؟ އަހަރެމެން މީ ނޯކަރުންނަށް ވީމަ ހަމަ އެހާ ދަށު ދަރަޖައަކަށް ވެއްޓެނީތަ؟” އެ ފިރިހެން ކުއްޖާ ހުރި ތަނަށް ތިރިވެލައިފައި ބިންމައްޗަށް ވެރިފައި ހުރި ޖޫސްތަށް ސާފުކުރަމުން އާލާގެ މިޒާޖަށް ކުދި ކިޔާލިއެވެ. އޭނާއަށްވެސް ކެތްކުރެވޭނީ ވަކި ވަރަކަށް ނޫންހެއްޔެވެ؟ އެއީވެސް އިންސާނެކެވެ. އޭނާ މަޑުން އެހެން އެއްޗެހި ބުނެލިޔަށް އާލާ ނުވަތަ ޝަޒިއްޔާ އެގޮތަށް ހަޅޭތް ލަވައި ގަންނައިރު ހުންނަނީ ބިރުންގޮސް ހަލާކުވާ ހިސާބުގައެވެ. އޭނާއަކީ ރާއްޖެތެރެއިން ހަމަ ދާނިޔަލްގޮތަށް އަރީފް ގެނެސްފައި ހުރި ކުއްޖެކެވެ. އޭނާ ބުނި ގޮތުގައި އޭނާ ވަނީ އޯލެވެލް ހަދައި ނިންމައިފައެވެ.\nއައިސްފައި ހުރި ރުޅިގަނޑު ފިނިކުރުމަށްޓަކައި ފާޚާނާއިން ނިކުތް ގޮތަށް އާލާ ބެލްކަންޏަށް ނިކުތެވެ. އެޔަށްފަހު ރެއިލިންގައި ބާރު ބާރަށް ޖަހާލިއެވެ. “އައުޗް..” ޖެހުނުލެއް ބާރުކަން އިޙުސާސްވި އާލާގެ އަތަށް ތަދުވުމުންނެވެ. އެޔަށްފަހު އަތް ތިލައަށް ނުރުހުމުގެ ނަޒަރަކުން އާލާ ބަލައިލިއެވެ. އެ ނަޒަރުންވެސް ހީވަނީ އަތާއި ދިމާލަށްވެސް އެތަކެއް އެއްޗިއްސެއް ގޮވާހެންނެވެ. އާލަ އެހާ ރުޅިގަދަވެފަ އެހުރީ އޭނާ މިއަދު އަލަށް ލީ ހެދުމަށް އެކުއްޖާ ޖޫސްތަށި ވަރާލުމުންނެވެ. އޭނާއަށް އެންމެ ރީތި ހެދުން ލައިގެން ބޭރަށް ހިނގާލަންވެސް ނުދެވުނެވެ. މިވީގޮތުން އެކަކަށްވެސް އެހެދުމުގައި އާލާގެ ރިތިކަން ނުފެނުނީއެވެ. ހިތަށް އަރާ ފައިބަމުންދިޔަ ކަންތައްތަކުން އާލާގެ ރުޅި ދިޔައީ އިންތިހާއަށް ގަދަވަމުންނެވެ.\nއެ ރުޅިގަނޑުގައި ހުއްޓާ ކުރިން އޭނާގެ މަންމަ ދާނިޔަލް އާއި ގުޅުވައިގެން ބުނި ވާހަކަ ހަނދާން ވުމުން އައިސް ހުރި ރުޅި ހައްތަހާ ވީ ގަދައެވެ. “ހުރެބަލަ.. މަވެސް ކިޔަވާނީ ދެން މެޑިސިން.. ކަލެއަކަށްވެސް ބައްޕަގެ ހިތަކުން މަގޭ ޖާގައެއް އަތެއް ނުލެވޭނެ..” އާލާ އެހެން ބުނެލި އިރުން ލޮލުން ފެން އައިސްފައި ހުއްޓެވެ.\nގެއަށް އައުމަށްފަހު ދާނޔަލް މުޅި އެޕާޓްމެންޓް ތެރެއަށް ނަޒަރު ހުއްޓާލިއެވެ. ބޮޑު އެޕާޓްމެންޓެކެވެ. ވައަތް ފަރާތުގައި ސިޓިންގް ރޫމު އިން އިރު ސިޓިންގް ރޫމާއި ބަދިގޭގެ އިތުރުން ކާބައި އިނީ ފާރެއްގެ އެހީގައި ދެބައި ކޮށްލައިފައެވެ. ނަމަވެސް ސިޓިންގް ރޫމާއި ބަދިގެ ވަކި ކޮށްފައި އިން ފާރުގެ މެދާކަށް ހަމައިން ބަދިގޭގަ ހުއްޓަސް ސިޓިންގް ރޫމް ފެންނަ ގޮތަށް ވަނީ ހަތަރެސްކަން ބައްޓަމަށް ބޮޑުކޮށް ކަނޑައިފައެވެ. ބަދިގެ އިން ފަޅީގައި ކާމޭޒު ބަހައްޓައިފައި ހުއްޓެވެ.\nފިލާގައި ހުންނަ ކުރެހުން އިން މޭޒު ވަރަށްވެސް ބަލައިލަން ރިއްޗެވެ. ހަތަރު ގޮނޑި އެ މޭޒު ވަށައިގެން ބަހައްޓައިފައި ހުރި އިރު މޭޒު ބަހައްޓައިފައި އިން ހިސާބުގައި ހަމަ ފިލާގޮތަށް އެ ކުރެހުން ހުރި ކާޕެޓެއް އަޅައިފައި އޮތެވެ. ފާރުގައިވެސް ދިގަށް ވާގޮތަށް އެތަންކޮޅުގައި ހަމަ އެ ކުރެހުމުގެ ވޯލްޕޭޕަރ ތަތްކޮށްފައި ހުރުމުން ހިތްގައިމު ގޮތެއް ހުއްޓެވެ.\nސިޓިންގް ރޫމުގައި އަޅި ކުލައިގެ އެންމެ މިހާރުގެ ސޯފާސެޓެއް ބަހައްޓައިފައި ހުރި އިރު މެދުގައި ބިސް ބުރަށް އިން ބޮޑު ބިއްލޫރި މޭޒެއް ހުއްޓެވެ. ސޯފާސެޓާއި ހިސާބުން ވަށް މޭޒު އެކުލެވޭގޮތަށް އަޅިކުލައިގެ ބޮޑޫ ކާޕެޓެއް ބާއްވައިފައި އޮތުމުން އެތަނަށް އިތުރު ފުރިހަމަ ކަމެއް ގެނެސްދެއެވެ. ކުރިމަތިން ފެންނަން އޮތީ ފާރުގެ ދިގަށް ހުރި ބޮޑު ބެލްކަންޏެވެ. ހަމަ އެފަދައިން ބެލްކަންޏަށް ނިކުމެވޭގޮތަށް އިނީ ބިއްލޫރި ދޮރެކެވެ. އެތަނުގައި ފާރުގެ ބަދަލުގައި އެއްކޮށް އިނީ ބިއްލޫރި ދޮރެކެވެ. އެހެން ކަމުން ސިޓިންގް ރޫމުގައި ތިބޭ އިރުވެސް ބޭރު ވަރަށް ރީއްޗަށް ފެނެއެވެ. އުސް އިމާރާތްތަކާއި ބޮޑެތި މަގުތަކެވެ. ގުދުރަތީ ރީތި މަންޒަރުތަކެވެ.\nމުޅި ޖުމުލަ ތިން ކޮޓަރި އެ އެޕާޓްމެންޓްގައި ހުއްޓެވެ. ކަނާތް ފަރާތުގައި ދެ ކޮޓަރި އިން އިރު ގޭގެ ވައަތް ފަރާތުގައި އަނެއް ކޮޓަރި ހުއްޓެވެ. ތަނުގެ ރީތިކަމުން ދާނިޔަލްއަށް ހުރެވުނީ ބަލަހައްޓައިގެންނެވެ. ދުވަހަކުވެސް އެހާ ރީތި އެޕާޓްމެންޓެއް ދާނިޔަލްގެ ލޮލުން ދެކެފައި ނުވެއެވެ. “ރޫމް..” އޭނާ ދާނިޔަލްއަށް ދައްކާލީ އެތަނުން ކަނާތް ވަރާތުގައި ދެވަނައަށް އިން ކޮޓަރިއެވެ. އެހެން ކަމުން ރީތި ހިނިތުންވުމެއް ހަދިޔާ ކޮށްލުމަށްފަހު ދާނިޔަލް ފޮށި ދަމަމުން އޭނާގެ ކޮޓަރިއަށް މިސްރާބު ޖެހިއެވެ.\nކޮޓަރީގެ ދޮރު ހުޅުވާލިތަނުން ބޭއިޚްރިތާޔުރުގައި ދާނިޔަލްގެ އަނގަ ހުޅުވިގެން ދިޔައެވެ. އެހާ ބޮޑު ކޮޓަރިއެއް އޭނާ ދުށް މިއީ ފުރަތަމަ ފަހަރެވެ. އޭނާގެ އަމިއްލަ ގޭގެ ސިޓިންގް ރޫމުވެސް އެތަނަށްވުރެ ކުޑަވާނެކަން ގައިމެވެ. މުޅި ކޮޓަރީގެ ތިން ފާރުގައި އަޅި ކުލައިގެ ފިލާގައި ހުންނަ ފާޑުގެ ޑިޒައިނަކަށް ރީތިކޮށްފައި ހުރި އިރު އެއް ބިތް އެކޮށް އިނީ ބިއްލުރިންނެވެ. އެހެން ކަމުން މުޅި އެސަރަހައްދު އެ ބިއްލޫރިގަނޑުގެ ބޭރުން ފެނެއެވެ. ދިގު ދިގު ދޮރުފޮތި އެއްފަރާތަކަށް އިނީ ކަހާލައިފައެވެ.\nކިންގް ސައިޒްގެ ބޮޑު އެނދު ވައަތް ފަރާތު ބިތުގެ މެދާކަށް ހަމައިން ބައިންދައިފައި ހުރި އިރު ގޮދަޑި ފާރާއި ޖައްސައިފަ އިން ހިސާބުން ހެޑްބޯޑުގެ މަތިން އެނދު އިން ފުޅާމިނަށް ބޮޑު ކުރެހުމެއް ބަހައްޓައިފައި ހުއްޓެވެ. އަޅި ކުލައިގެ އެ ކުރެހުމުގައި ވަނި ކަޅު ކުލައިން ކުރަހައިފައި އިން ހުސް އޮފި ހުރި ގަހެކެވެ. އެ ބޮޑު ގޮދަޑި އަޅިކުލައިގެ ބެޑުކަވަރަކުން ފޮރުވާލައިފައި ވާއިރު މަތީގައި އެނދު ހުރަހަށް ވާގޮތަށް އަޅިކުލައިގެ ބޯ ބެޑުޝީޓު ބާއްވާލައިފައި އޮތެވެ. ހަމަ އެޔާއެކު އަޅި ކުލައާއި ގަދަ ނޫކުލައިގެ ކަވަރު ތަކުން ފޮރުވާލައިފައިވި ބާލީސްތަށް އެނދުގެ ހެޑްބޯޑު ކައިރީގައި އަތުރާފައި ހުއްޓެވެ.\nބިންމަތީގައި މުޅި ކޮޓަރީގައި އެއްކޮށް އަޅިކުލައިގެ ކާޕެޓެއް އަޅައިފައި ވާއިރު އެނދާއި ދިމާލުން ކުރިމަތީގައި މަޑު މަހުމަލުގެ މެޓެއް ބާއްވައިފައި އޮތެވެ. އެނދުގެ ކަނާތް ފަރާތުގައި ސައިޑް ޓޭބަލް އެއް ބަހައްޓައިފައި ހުރި އިރު އެނދުގެ ވައަތް ފަރާތާއި ބިއްލޫރި ފުޅާ ބިތާއި ދޭތެރޭ ދާނިޔަލްގެ އަތުގެ އުޅަންބޮއްޓާއި ހަމައަށް އަރާ ވަރުގެ ބެޑް ލައިޓެއް ސްޓޭންޑެއްގެ އެހީގައި ބައިންދައިފައި ހުއްޓެވެ. ބެލް އެއް އިންނަ ކަހަލަ ޑިޒައިނަކަށް އިން ކަރުދާސް ކަހަލަ ބޯ އެއްޗަކުން ހަދާފައި އިން ކަވަރެއް ބޮކީގެ ބޭރުން އަޅުވައިފައި އިނުމުން އެ ލޭމްޕް ވަރަށްވެސް ފުރިހަމައެވެ. އެ ބޮކިން ކުރަމުން ދިޔައީ ރަތް އައްޔެކެވެ.\nހަމަ އެކަހަލަ އެޔަށްވުރެ ކުޑަ ބެޑްލައިޓެއް ސައިޑް ޓޭބަލް މަތީގައި ބައިންދައިފައި އިނެވެ. ކޮޓަރިއަށް ވަންނަ ދޮރު ކައިރީ ވައަތް ފަރާތުގައި ދިގު ސޯފާއެއް ބައިންދައިފައި އިނެވެ. އޭގައި މަހުމާ ފާޑުގެ އަޅިކުލައާއި ހުދު ކުލައިގެ މަޑުމަޑު ކަވަރު ތަކަކުން ފޮރުވައިފާއި ކުޝަން ތަކެއް ބަހައްޓައިފައި ހުއްޓެވެ. ހަމަ އެއާއެކު ކޮޓަރީގެ ދޮރުގެ ކަނާތް ފަރާތުގައި ދެން އިން ބިތުގައި އިނީ ދޮރެއް ކަނޑައިފައެވެ. ނަމަވެސް ދޮރުފަތެއް ނެތެވެ.\nދާނިޔަލް ގޮސް އެތާ އެތެރެއަށް ވަނެވެ. އެހިނދު އެތަނުގެ ތެރެއަށް ނަޒަރު ހިންގާލިވަގުތު ދާނިޔަލްގެ ލޮލުގައި އަޅައިގަތީ ސްވިޗެކެވެ. އެ ސްވިޗަށް ފިއްތާލިތަނުން މުޅި އެތަން އަލިވެގެން ދިޔައެވެ. ހެދުން އަޅުވާ އަލަމާރީގެ ބަދަލުގައި ހެދުން އެޅުވޭގޮތަށް އެތަން ހުރީ ފަރުމާކޮށްފައެވެ. ހަމަ އެޔާއެކު އެތާ އެތެރެއިން ހުރީ ފާޚާނާއަށްވެސް ވަދެވޭގޮތް ހަދައިފައެވެ. “މާޝާ ﷲ..” އެހާ ފުރިހަމަ ތަނެއް ދާނިޔަލްގެ ޙަޔާތުގައި ދެކުނު މިއީ ފުރަތަމަ ފަހަރު ކަމުން އޭނާ ވެފައި ހުރި ހައިރާންކަމާއި އެއްވަރަށް އެތަނަށް ދިޔައީ ތަޢުރީފްގެ ބަސްތައް ވެސް އޮއްސަމުންނެވެ.\nދާނިޔަލް ހައިރާން ކަމާއެކު ތަންތަން ބަލަމުން އައިސް ފުޅާ ބިއްލޫރި ބިތް ކައިރީ ހުއްޓިލިއެވެ. އެ ކޮޓަރީގައި ބެލްކަންޏެއް ނެތް ނަމަވެސް ނުހަނު ފުރިހަމައެވެ. ބިއްލޫރި ބިތް ހުޅުވޭ ގޮތަށް ނެތީވެސް އެކޮޓަރީގައި ބެލްކަންޏެއް ނެތުމުންނެވެ. ދާނިޔަލް އެތާ ހުއްޓިލުމަށްފަހު ދެޖީބަށް އަތް ޖަހާލިއެވެ. އެޔަށްފަހު ދިއްލާ އަޅައިފައި އޮތް ރަޝިޔާގެ އެ މާހައުލަށް ބިމާއި އެތަށް ފޫޓެއް މަތީގައި ހުރި އެ އިމާރާތުގެ ފަނަރަ ވަނަ ބުރީގައި ހުރެ ބަލައިލިއެވެ.\nބޮކި ތަކުން އެކި އިމާރާތްތަށް ދިއްލާލައިފައި ހުރި އިރު އިރު ދިޔައީ އޭގެ ވާޖިބު އަދާކުރުމަށްފަހު ހަނދަށް އޭގެ ވަޒީފާ އަދާކުރުމަށް ފުރުސަތު ދެމުންނެވެ. މުޅި އުޑުމަށްޗަށް ރަތްކުލަ ވެރިވެފައި ވާއިރު މަގުތަކުގައި ދުއްވާއެޗެހި ހަރަކާތްތެރިވަމުން ދިޔައިރު ހީވަނީ ކުދި އަލި ކޮޅުކޮޅު ދަތުރުކުރާހެންނެވެ. ބަލާފޫހިނުވާނެއެވެ. ކުއްލިޔަކަށް ކަމެއް ހަނދާން ވީ ފަދައަކުން ދާނޔަލް ފޯނު ނެގިއެވެ.\nއެޔަށްފަހު ފޯނުގެ ގަޑި ރަޝިޔާގެ ގަޑިއާއި ހަމަކޮށްލިއެވެ. އަދި ނަމާދު ގަޑިތައް އަންގައިދެ އެޕު ވެސް ސެޓިންގް ހެދުމަށްފަހު ރަޝިޔާގެ މޮސްކޯއަށް ބަދަލު ކުރީ އޭނާ ހުރީ އެ ސިޓީގައި ކަމުގައިވާތީއެވެ. ދާނިޔަލް ބަލައިލި ނަމާދު ވަގުތު ޖެހެން އޮތީ ކޮން އިރަކުތޯއެވެ. އެހިނދު އޭނާ އަވަސް އަވަހަށް ފާޚާނާއަށް ދިޔައީ މީގެ ފަނަރަ ވަރަކަށް މިނެޓު ކުރިން އިޝާ ނަމާދު ވަގުތު ޖެހިފައި ވާތީއެވެ.\nއަވަހަށް އައިސް ދާނިޔަލް ލަސްލަހުން ނަމާދު ކުރަމުން ދިޔައެވެ. އެޔަށްފަހު ދެއަތް އުފުލާލުމަށްފަހު އޭނާއަށް މިންވްރު ކޮށްދެއްވި ހުރިހާ ނިޢުމަތަކަށް ޝުކުރުވެރިވިއެވެ. އެތަށް ފަހަރެއްގެ މަތިންނެވެ. “އަޅުގެ ވެރިރަސްކަލާކޯއެވެ! ކުޑަކުއްޖެއް ކަމުގައި މިއަޅާވީދުވަހު، އެދެމީހުން މިއަޅާ ބަލައިބޮޑުކުރި ފަދައިން، އެ ދެމީހުންނަށް رحمة ލައްވައިފާންދޭވެ!” އެ ދުޢާ ދާނިޔަލް ކީ ހިނދު އޭގެ މާނަ ވިސްނި އޭނާގެ ލޮލުން ކަރުނަ އޮހޮރުނި ބޭއިޚްތިޔާރުގައެވެ. މަންމައާއި ބައްޕަ އޭނާއަށްޓަކައި ވީ ޤުރުބާނީތަށް ލޯމައްޗަށް ސިފަވަމުން ދިޔައެވެ. އެދެމީހުން އޭނާއަށް ދިން ނަސޭޙާތްތަށް ދެކަންފަތަށް އަޑުއިވެމުން ދިޔައެވެ. އެގޮތުގައި ކަރުނަ އޮހޮރަށް އިނުމަށްފަހު ނަފްސު ހަމަޔަކަށް އަޅުވާލަމުން ދާނިޔަލް އިން ތަނުން ތެދުވެލިއެވެ.\nދާނިޔަލް ދެން މިސްރާބު ޖެހީ ކޮޓަރީގަ ހުރި ސޯފާ ކައިރީ ބަހައްޓައިފައި ހުރި އޭނާގެ ފޮށްޓާއި ދިމާލަށެވެ. އެޔަށްފަހު ފޮށި ބިންމަތީގައި ބާއްވާލުމަށްފަހު އޭގެ އެތެރެ ހުޅުވާލިއެވެ. އަދި އެތެރޭގައި ހުރި އެއްޗެހި ނެގުމަށްފަހު ތަރުތީބު ކުރަމުން ދިޔައެވެ. ހެދުންތައް އެޅުވުމަށްފަހު ދާނިޔަލް ދެން ހުރި ސާމާނުތައްވެސް އެކި ކަބަޑުތަކަށް އަޅަމުން ދިޔައެވެ. އޭނާ ގެންގުޅޭ ކުޑަ ފޮށިވެސް ކޮޓަރީގެ ކަނާތް ފަރާތުގައި ހުރި ބޮޑު ފޮތް ހަރުގަނޑާއި ޖެހިގެން ހުރި ކަބަޑު ބަރިން ކަބަޑެއް ހުޅުވާލުމަށްފަހު އެތާ ތެރެއަށް ލިއެވެ. އެޔަށްފަހު ދާނިޔަލް އޭނާގެ ފޮށި ހެދުން އަޅުވައިފަ ހުންނަ ކުޑަ ކޮތަރިތެރެއަށް ލައިފައި ކޮޓަރިން ނިކުމެގެން ދިޔައެވެ.\nދާނިޔަލް ކޮޓަރިން ނިކުތް އިރު ގޭގައި އުޅޭ ޒުވާނާ ބަދިގެތެރޭގައި އުޅެއެވެ. ދާނިޔަލް އަދި އޭނާއާއި ރަނގަޅަށް ވާހަކަވެސް ދައްކާނުލެވޭތީ އޭނާ ގާތަށް ދިޔައެވެ. “ކޮން ނަމެއްތަ ކިޔަނީ؟” ދާނިޔަލް އެ ފިރިހެން މީހާ ކައިރިއަށް ގޮސްފައި އިނގިރޭސިބަހުން އަހާލިއެވެ. އެހިނދު އޭނާ ހިނިތުންވެލިއެވެ. “ސައިފް..” އޭނާ ޖަވާބު ދިނީ މަޑޫމައިތިރި ކަމާއެކުއެވެ. އެހިނދު ދާނިޔަލްއަށް ލިބުނީ ހައިރާން ކަމެވެ.\n“މުސްލިމް ތަ؟” ދާނިޔަލް އަނެއްކާވެސް ސުވާލު ކޮށްލިއެވެ. އެހިނދު އޭނާ އުފަލާއެކު ބޯ ޖަހާލިއެވެ. “އަހަރެން ކުރީގަ މިއީ މުސްލިމެއް ނޫން.. އެކަމަކު ﷲގެ އިރާދަފުޅުން އަހަންނަށް ހިދާޔަތް ލިބިއްޖެ.. އަލްޙަމްދުލިއްލާހް.. އަހަންނަށް އިސްލާމް ދީން ފުރަތަމަ އަޑު އިވުނީވެސް ބޮސްގެ ފަރާތުން.. އެއީ އަރީފް.. އަހަންނާއި ބޮސް އާއި ފުރަތަމަ ދިމާވީ ބޮސް މިކޮޅަށް ވިޔަފާރި ދަތުރެއްގަ އައިސް އުޅެނިކޮށް.. އަހަންނަކީ ވަރަށް ފަޤީރު ޢާއިލާއަކަށް ނިސްބަތް ވާ މީހެއް..\nއަހަރެންގެ އެއްވެސް މީހެއް މިދުނިޔޭގަ ނެތް.. އުޅޭނެ ތަނެއްވެސް ބޯ ހިޔާކޮށްލާނެ ތަނެއްހާ ހިސާބުވެސް ނެތް.. އެކަމަކު އަހަރެންގެ ނަސީބު ކަންނޭނގެ އެއީ ކުޑައިރު ސްކޫލަށް ދެވުމުގެ ސަބަބުން އިނގިރޭސި ދަސްވެފަ ހުރިކަން.. އަހަންނަށް މާ މައްޗަކަށް ނުވެސް ކިޔެވޭ.. އިނގިރޭސި ދަސްވެފަ ހުއްޓަސް މާ ބޮޑަކަށް ނޭނގޭ..\nއަހަންނަށް ވަޒީފާއެއްވެސް ނުލިބުނު އަހަރެންގެ ޙާލަތުގެ ގޮތުން.. އެތަށް ފަހަރަކު އެތަކެއް މަސައްކަތް ކުރެވުނު.. އެކަމަކު ނުލިބުނު.. ދެން ނިދަނީވެސް އެކިފަހަރު އެކިތާ.. ބައެއްފަހަރު މަގުމަތީގަ.. އަނެއްބައި ފަހަރު ބައެއް ޕާކުތަކުގަ ވެސް އޮންނަށް.. އެކަމަކު އެތަން ތަނުންވެސް ބައެއްފަހަރަށް ނެރޭ..\nދެން އެގޮތުން އެއްދުވަހަކު އަހަރެން ރެސްޓޯރަންޓެ އެއް ކައިރީ މަގުމަތިގަ އިނީ.. އިންދާ އަހަރެން ކުރިމަތީ ހުއްޓުނީ މީހަކު.. އެމީހާ ހުއްޓުނީމަ އަހަރެން މަތި ބަލައިލީ.. ހުރީ ބަލާބެލުމަށް ޤަދަރުވެރި މީހެއް.. ކޯޓު ފަޓުލޫނުގަ ހުރީ.. އެކަމަކު މޫނުމަތިން ވަރަށް ހިތްހެޔޮ ވައްތަރު ޖަހާ.. އެމީހާ އަހަންނަށް ހިނިތުން ވެލި.. އެޔަށްފަހު އަހަންނާއި ވާހަކަ ދައްކަން ފެށި.. ފުރަތަމަ އަހަރެންގެ ނަން އެހި.. ދެން އަހަރެން ނަން ބުނިން..\nއެގޮތަށް އެކި ވާހަކަ ދައްކަމުން ދިޔަ.. ދެން ބުނީ ތިމަންނަގެ އެޕާޓްމެންޓްގަ ހުރެވޭގޮތް ހަދައިދޭނަމޭ.. އެއީ ބޮސް.. އަރީފް.. މިއަދާ ޖެހެންދެންވެސް ބޮސް އަހަންނަށް ވަރަށް ރަނގަޅު.. ދެން އަހަރެން ބޮސް އާއެކީ މިތަނަށް އައީ.. ބޮސް އާއެކީ އުޅުނު ވަރަކަށް އަހަންނަށް ބޮސްގެ ފަރާތުން ތަފާތު ކަންކަން ފެނުނު.. މީގެ ކުރިން ދުވަހަކުވެސް ނުފެންނަ ކަންކަން.. ވަރަށް ގިނައިން ބޮސް އިންނާނެ މިތާ ސިޓިންގް ރޫމުގަ ބޯބޯ ފޮތެއް ހިފައިގެން.. އަހަރެން ވަރަށް ބަލަން އެޔަށް.. ދުވަހަކުވެސް އެކަހަލަ ފޮތެއް އަހަންނަށް ފެނިފަ ނުވޭ..\nދެން އެއްދުވަހަކު އަހަރެން ބޮސް ކައިރީ އެހީ އެއީ ކޮން ފޮތެއްތޯ.. އެހީމަ ބުނީ އެއީ ކިރިތި ޤުރުއާން އޭ.. މުސްޙަފް އޭ.. އެއީ ތިމަންނަމެން މުސްލިމުން ކިޔަވާ ފޮތޭ.. މާތް ﷲގެ ވަހީ ބަސްފުޅޭ އެއީ.. އަދި އިސްލާމް ދީން ޤަބޫލު ކުރުމަށްފަހު އީމާންވާން ޖެހޭ ފޮތެކޭ.. ދެން އަހަރެން ސުވާލު ކުރީ އިސްލާމް ދީނާއި މާތްﷲ އާއި ގުޅޭ ގޮތުން..\nއެއީ އަހަންނަށް އަދި އަލަށް އިވުނު ދެ ލަފްޒަށް ވާތީ.. ދެން ބޮސް ކިޔައިދިނީ މާތް ﷲއަކީ އަހަރެމެންގެ ޚާލިޤު ކަމާއި މުޅި ދުނިޔޭގައި ވާހާއެއްޗެއް ހެއްދެވި ކަލާނގެއަކީ އެއި ކަމާއި އަހަރެމެން އީމާން ވާންޖެހޭ ފަރާތަކީ އެއީކަން.. ދެން އިސްލާމްދީނަކި އަހަރެމެން ތަބާވާން ވީ ދީންކަންވެސް.. އަހަރެން ބޭނުންވެގެން ދެން ބޮސް ދިނީ ޤުރުއާނުގެ ރަޝިއަން ކޮޕީއެއް.. މިބުނީ އަހަރެމެންގެ ބަހަށް ތަރުޖަމާކޮށްފަ އޮތް ޤުރުއާނުގެ ކޮޕީއެއް..\nއަހަރެން އެ ކިޔަމުން ދިޔަ ވަރަކަށް މާތް ﷲއާއި ޤުރުއާނަށާއި އިސްލާމް ދީނަށް ލޯބިޖެހުނު.. ދެން ބޮސް ގާތު ބުނެގެން އެގޮތަށް އުޅެމުންގޮސް ޝެއިޚަކާއި ބައްދަލުކޮށްގެން އެކަހަލަ ގޮތަކަށް އިސްލާމް ވީ.. އެޔަށްފަހު އަހަރެންގެ ނަން ވެސް ބަދަލު ކުރީ.. އަހަރެން މުސްލިމް ވީދުވަހު ނޭނގެ ކުރެވުނު އިޙުސާސް ބުނެދޭންވެސް.. އެހާވެސް އުފާވި އެދުވަހު.. ހުރިހާ ޝުކުރެއް އަހަންނަށް ހިދާޔަތް ދެއްކެވި މާތް ﷲ ސުބްޙާނަހޫ ވަތަޢާލާއަށް.. އަލްޙަމްދުލިއްލާހް.. އެޔަށްވުރެ އުފާވި ދުވަހެއް ނާދޭ އަހަރެންގެ ޙަޔާތުގައި ވެސް..”\nސައިފް އޭނާގެ ވާހަކަ ކިޔައިދިން އިރު ދާނިޔަލްއަށް ހުރެވުނީ ހިނިތުންވެފައެވެ. ﷲގެ ކުލަދުންވަންތަކަން ނިކަން ދެކިބަލާށެވެ. އެކަލާނގެ ހިދާޔަތް ދައްކަވަން އިރާދަކުރައްވައިފި އަޅަކު ކޮންމެ ގޮތެއް ވިޔަސް ހިދާޔަތް ލިބެއެވެ. އެތަކެއް ހުރަސްތަކެއް ގިރާކުރަން ޖެހުނު ނަމަވެސް ވެހެވެ. ދާނިޔަލް އާއި ސައިފް އެކުވެރިންނަށް ވީ ކުޑަ ހނދު ކޮޅެއްގެ ތެރޭގައެވެ. ދެމީހުންގެ އުމުރުގައިވެސް މާބޮޑު ފަރަގެއް ނެތުމުން ކަމަށް ވެދާނެއެވެ. ދާނިޔަލް އަށް މިއަހަރު އެވީ އަށާރައެވެ. ސައިފް އަށް ވީ ސައުވީސް އަހަރެވެ.\nދާނިޔަލް ސައިފް އާއެކީ ބަދިގޭގައި ކާއެއްޗެއް ތައްޔާރުކުރަން އުޅުނީ ރޭގަނޑުގެ ކެއުމަށް އިންސާފުކުރުމަށްޓަކައެވެ. ސައިފް ހުރިކަމުން ދާނިޔަލްއަށް ވަރަށް ބޮޑުތަން ފަސޭހަވިއެވެ. އޭނާ އެކަނިވެރި ނުވާނެ ގޮތްވެސް ވީއެވެ. “އަހަރެން މިއީ ހަމައެކަނި ބޮސްގެ މުވައްޒިފެއްވެސް ނޫން.. މިހާރު ދަން ކޮލެޖަށް.. ބޮސް ބޭނުން ނުވީ އަހަރެން މިގޮތަށް ހުންނަން.. އެހެންވެ މިހާރު ކޯހެއްވެސް ހަދަނީ މީ..” ސައިފް ދާނިޔަލް އަށް ބުނެލިއެވެ. އެހިނދު ދާނިޔަލް ހިނިތުންވެލިއެވެ. އަދި ހިތާހިތުން އަރީފްގެ ހެޔޮކަމަށް ތަޢުރީފް ކޮށްލިއެވެ.\nސައިފް ވާހަކަ ދައްކަމުން ގޮސް ދާނިޔަލް ގާތު އޭނާގެ ކޯސް ފެށެނީ ކޮން ދުވަހަކު ތޯ އަހާލިއެވެ. “މި ފެށޭ ހަފްތާ، އިން ޝާ ﷲ..” ދާނިޔަލް ހިނިތުންވަމުން ބުނެލިއެވެ. ދެމީހުން ފަސޭހަ އެއްޗެއް ތައްޔާރު ކޮށްލުމަށްފަހު ރޭގަނޑުގެ ކެއުމަށް އިންސާފު ކުރަމުން ދިޔައީ ހިތްހަމަ ޖެހުމާއެކުއެވެ. ދާނިޔަލްގެ މޫނުމަތިންވެސް އިހުގައި ހުރި ނުތަނަވަސްކަން ފިލާފައިވެއެވެ.\nWaiting for the next part.. keep it up dear 😊😊😊\n15 vana bai mihaaru up vefa ingey innaanee lotus dear.. 🙂 jazakillah khairan dear.. 🙂\nkithah part innaane……..waiting\nhehe.. thihen neynge adhi noor ah bunaakah hama ehgothakah ves.. dear, noor nuves gunamey baakee huri part thakeh.. haha.. 🙂 up vefa innaane ingey mihaaru 15 vana bai.. 🙂 jazakillah khairan Rihooo dear.. 🙂\nfor the nxt part\nMa sha Allah… Varah varah reethi… Keep it up..and jazak Allah khairan for the gud work.. 😘😘😘😍😍😍Its entertaining and benifitial at the same time. 💓💓💓💖❣💗\nMaasha allah……v v v v v rythi mi part vx……whn next😘😘😘\njazakillah khairan Hudher dear.. 🙂 al’hamdhulillaah, up vefa innaane mihaaru 15 vana bai.. 🙂\nMasha allah mi part ves vvv salhi..when next???..curiously waiting for the next part…\njazakillah khairan Reen.. 🙂 dear mihaaru innaane ingey dhn oiyy bai pyblish kohfa.. 🙂\nmasha allah sis mi bai ves varah furihama . may allah give you more ideas and help you to make stories like this 🙂\n🙂 alhey.. jazakillah khairan sis.. 🙂 🙂 🙂 vrh vrh vrh ufaavehje.. 🙂 maaiyy allah thibaa ah heyo rahmaiyy lavvaa thibaage faafa fussavaashi.. aameen.. 🙂\nVarah reethi…ishaa namaadhu vaguthu 15minits kurin..fahun bunefa iny maquri kohlee\nIshaa vaguthu vaan ulheythy\ni think that isaslight mistake. flight ah ehri iru aee iruossemun dhaa vaguthu kamah vaahakaiga bunehfa in so that means fight ga magrib namaadhu kuraany. and since Maldives is two hours ahead of Moscow Russia. and flight duration is 8 to9hours approximately, so geah gossa isha namaadhu kuraany. ehenvyma fahun dhevana faharah namaadhu kuraa vaahaka in thankolhu aeee mistake. ehbai cut kohlyma hamajeheyne\njazakillah khairan ibsha dear.. 🙂 yeah, aee mistake eh.. hehe.. noor eiru publish kurumuge kurin proof read kohli iruves ethankolhu alhaeh nugaiyy.. dear mne bunelyma aslu bodah faahaga vee. jazakillah khairan ekanthah bunedhinyma ingey.. vrh ufaavehje.. 🙂 yess anonymous dear.. 🙂 anonymous bunefa eyothee hama ehkoh ves rangalhah.. hehe.. 🙂 ekam mihaaru publish kohfa maa gina iru vefa inyma noor ah edit nukurevey.. ehnve ebai rangalhu koh nulevuny.. 🙁\nMasha Allah varah reethi mi part ves 💚💚\njazakillah khairan saba dear.. 🙂 mihaaru up vefa innaanee ingey kuriyah oiyy bai.. 🙂\nYou ratalented writer.. story liyumuge hunaru ebahuri but fahaka ais gina episodes thakugai kiyaadhinumai bai thankolhe bodee.. dhiguvaahaka v ma sifakurun gina vaane but I feel that now itsabit too much.. kiyaa dhinumuge bai maa boduvanyya readers foohivaane.. hope u will take my opinion positively 😊\nNot being rude ingey. Thihen bunelaafa ineema hama bunelaa hiyhvee. Someone gaboolu kuraa gothugai sifa kurun thakakee vaahaka kiyuntheriyaage sikundi ah picture kuran adhi naga gannan emme faseyha goiy. Meehun bune ehnu dhwevaahaka kiyaafa heevee thimanna lolu kurimathee ekameh vee henney. Egothah. Dhen okay. Baeh readers ah heevedhaane maa bodah gina vefa ey ehuree sifa kurunthah. I respect their and your opinion too. Hope you’ll respect mine too. Anyway, ma sha allah vrh reethi story eh mee. Kiyaa foohi nuwey. Waiting for the next part❤😚\nI respect all opinions. Different people have different tastes.\nThibunee ragalhu vaahaka eh boda sifakohdhinumun manzarutha lola sifavey and I also like those writings but everything hasalimit n I felt that mihaaru maa bodee ey kiyaadhinumuge bai ehenve bunelee.. ehgothaka vx story adhi writings hadeekee noon. 😊\nYeah I also didn’t mean it like story hadee ey. I was just saying my opinion ehen bunelaafa ineema. So we on good terms, right?❤\njazakillah khairan waiting dear.. 🙂 yeah, dear thihen bunelyma noor ves anehkaa alun ebai kiyaalaifin.. noor ah ves eba heevey sifa kurun mihaaru maa bodu vefa in hen.. hehe.. kuriyah oiyythaa ebai rangalhu kureveytho masahakaiyy kuraanan, in sha allah.. 🙂 hehe.. positive koh hama mi negy dear ge opinion ehkoh ves.. noor hageegathuga ufaavefa mihury dear ekan point out kohlyma.. eirah noor ah kuriyah oiyythaa ebai rangalhu kohleveynethaa dhw? 🙂 and jazakillah khairan someone dear.. 🙂 hehe.. yeah.. noor ves aslu ehaa bodah sifakurun genessa ehury ehnve kanneynge.. ekam mifaharu noor ah ves bodah bura veveynee heevaagothun waiting ge kolhah.. sorry ingey dear.. noor mihen bunelyma dhera nuvaathi.. dhekudhinge khiyaal ves noor ufalaaeku balai ganefin.. dhekudhinge khiyaal ves goaheh noon.. hama baraabaru.. varah ufaavehje aslu dhekudhin noor ah ekanthah bunedhinyma.. 🙂 khiyaal faalhukohlyma.. 🙂 jazakillah khairan dear.. vrh ufaavehje dear ah story kamudhaakan ingunyma.. 🙂 and yeah, vrh ufaavefa mihury dhekudhinves ekaku anekakaa ehaa reethikoh ekuverikamaaeku adhi madumaithiri koh vaahaka dhakkaalyma.. 🙂 jazakumullah khairan.. 🙂 <3\nSomeone ge hithuga neiy Noor aa dheytherey bura kameh. Dhera eh nuwey don’t worry. Haha. Someone ah story ga shauguverikan ithuru vanee sifakuruntha gina veema bcs i read stories to get lost in it ey eh gothakah buneveyynee. and someone ves gabool kuran different opinions hunnaane kan. So gina meehun ge opinion inna kolhah buraveema hen someone ah heevanee rangalhu vaanee❤\nSifa kurun maa gina! Thankolheh mafhu kollaifinama v reethi vaane! Anyway story hama habeys…..😘😘😘💙💙💙💙💙\nyeah, noor ah ves ekan faahaga v dear mn ekan point out kohlyma.. hehe.. jazakillah khairan dear.. 🙂 vrh ufaavehje.. 🙂\nmaasha allah..vrh vrh furihama..keep it up..ly siss\njazakillah khairan Kokee.. 🙂 vrh ufaavehje dear thihen bunelyma.. 🙂 aww.. <3<3<3<3<3\nMasha Allah vvvv reethi mi part 😍😍😍😍\nWaiting for next part😍😍😍😍😍


Kabir Singh: 10 record eh muguraalaifi\nމި ފިލްމަށް މިހާތަނަށް ވަނީ ޖުމްލަ އާމްދނީގެ ގޮތުގައި 266.62 ކްރޯޑް ރުޕީސް ލިބިފައި\nފިލްމް ރިލީޒް ކޮށްފައިވަނީ ޖޫން 21 ގައި\nކ. މާލެ 19 ޖުލައި 2019 | ހުކުރު 19:00 14,080\nޝާހިދު ކަޕޫރާއި ކިއާރާ އަދުވާނީ - ހިންދުސްތާނީ ޓައިމްސް\nބޮލީވުޑް އެކްޓަރ ޝާހިދު ކަޕޫރު އެންމެ ފަހުން ކުޅުނު ފިލްމް "ކަބީރު ސިންގް" ވަނީ ފިލްމަށް މަހެއް ނުވަނީސް 10 ރެކޯޑެއް މުގުރާލައިފިއެވެ.\nޖޫން 21 ގައި ރިލީޒް ކޮށްފައިވާ މި ފިލްމަށް މިހާތަނަށް ބޮކްސް އޮފީހުގައި އާމްދަނީގެ ގޮތުގައި ވަނީ 266.62 ކްރޯޑް ރުޕީސް ލިބިފައެވެ. އެހެންކަމުން މި ފިލްމަށް ލިބުނު އާމްދަނީ ވަނީ މިއަހަރު ރިލީޒް ކުރި އެންމެ ކާމިޔާބު ދެފިލްމު ކަމަށްވާ ސަލްމާން ޚާންގެ "ބާރަތް" އަދި ވިކީ ކައުޝަލްގެ "ޔޫރީ - ދަ ސަރޖިކަލް ސްޓްރައިކް" އަށްވުރެވެސް މައްޗަށް އަރާފައެވެ.\nޓްރޭޑް އެނަލިސްޓް، ތަރަން އާދަޝް ކޮށްފައިވާ ޓްވީޓްގައި ވާގޮތުން ފިލްމް ރިލީޒް ކުރި ފުރަތަމަ ހަފްތާގައި 134.42 ކްރޯޑް ރުޕީސް ލިބިފައި ވެއެވެ. ދެވަނަ ހަފްތާގައި 78.78 ކްރޯޑް ރުޕީސް، ތިން ވަނަ ހަފްތާގައި 36.40 ކްރޯޑް އަދި ހަތަރު ވަނަ ހަފްތާގައި 16.66 ކްރޯޑް ރުޕީސް ވަނީ ލިބިފައެވެ.\nބޮކްސް އޮފީސް އިންޑިއާ ރިޕޯޓްތަކުން ދައްކާގޮތުން ވިކީގެ "އުރީ" އަށް ހަތަރު ހަފްތާ ތެރޭގައި ލިބިފައިވަނީ 245 ކްރޯޑް ރުޕީސް އެވެ. ސަލްމާންގެ "ބާރަތް" އަށް ހަތަރު ހަފްތާގެ ތެރޭގައި ލިބިފައިވަނީ 210 ކްރޯޑް ރުޕީސް އެވެ.\nސަންދީޕް ވަންގާ ރެޑީ ޑައިރެކްޓް ކޮށްފައިވާ މި ފިލްމަކީ 2017 ވަނަ އަހަރު ރިލީޒް ކުރި ކާމިޔާބު ތެލުގު ފިލްމް "އަރުޖުން ރެޑީ"ގެ ރީމޭކް އެކެވެ.\nމިހާތަނަށް "ކަބީރު ސިންގް" ބެރޭކް ކޮށްފައިވާ ދިހަ ރެކޯޑަކީ:\nޝާހިދު ކަޕޫރުގެ ކެރިއަރގައި އެންމެ ބޮޑު އާމްދަނީ އެއް ލިބުނު ސޯލޯ ފިލްމް.\nޝާހިދު ކުޅުނު ފިލްމް ތަކުގެ ތެރެއިން ފިލްމް ރިލީޒް ކުރި ދުވަހު އެންމެ ބޮޑު އާމްދަނީއެއް ލިބުނު ފިލްމު. (މި ފިލްމަށް ފިލްމް ރިލީޒް ކުރި ދުވަހު އާމްދަނީގެ ގޮތުގައި ވަނީ 20.20 ކްރޯޑް ރުޕީސް ލިބިފައިވޭ.)\nފުރަތަމަ ހަފްތާ ބަންދުގައި އެންމެ ބޮޑު އާމްދަނީ ލިބުނު ޝާހިދުގެ ފުރަތަމަ ފިލްމް. (މި ފިލްމަށް ވަނީ ފުރަތަމަ ހަފްތާ ބަންދުގައި 70.83 ކްރޯޑް ރުޕީސް ލިބިފައިވޭ.)\nފުރަތަމަ ހަފްތާ ބަންދުގައި ތިންވަނައަށް އެންމެ ބޮޑު އާމްދަނީ ލިބުނު ފިލްމް. (މި ލިސްޓްގެ އެއްވަނަގައި ވަނީ "އެވެންޖާރސް އެންޑް ގޭމް" އަދި ދެވަނައިގައި ވަނީ "ބާރަތް".)\nމިއަހަރު ފިލީޒް ކުރި ފިލްމް ތަކުގެ ތެރެއިން އެންމެ ބޮޑު އާމްދަނީ ލިބުނު ފިލްމް.\nމިއަހަރު ރިލީޒްކުރި ފިލްމްތަކުގެ ތެރެއިން ދެ ވަނައަށް އެންމެ އަވަހަށް 100 ކްރޯޑް ކުލަބަށް ވަތް ފިލްމް. (މި ފިލްމް 100 ކްރޯޑް ކްލަބަށް ވަދެފައިވަނީ ފިލްމް ރިލިޒް ކުރިތާ ފަސް ދުވަހުގެ ތެރޭގައި. ލިސްޓްގެ އެއްވަނައިގައި އުޅޭ "ބާރަތް" 100 ކްރޯޑް ކްލަބަށް ވަދެފައިވަނީ ހަތަރު ދުވަހުން.)\nމިއަހަރު ރިލީޒް ކުރި ފިލްމްތަކުގެ ތެރެއިން އެންމެ އަވަހަށް 200 ކްރޯޑް ކުލަށް ވަތް ފިލްމް. (މި ފިލްމް 200 ކްރޯޑް ކުލަށް ވަދެފައިވަނީ 13 ދުވަހުން.)\nސަންޑޭގައި އެންމެ ބޮޑު އާމްދަނީ ލިބުނު ފިލްމް.\nބޮލީވުޑް ފިލްމް ތަކުގެ ތެރެއިން ނުވަ ވަނައަށް އެންމެ ބޮޑު އާމްދަނީ ލިބުނު ފިލްމް.\nއޮސްޓްރޭލިއާގައި މިއަހަރު ރިލީޒް ކުރި ބޮލީވުޑް ފިލްމް ތަކުގެ ތެރެއިން އެންމެ ބޮޑު އާމްދަނީ ލިބުނު ފިލްމް.\nމި ފިލްމްގައި ފެނިގެންދަނީ ވަރަށް ތޫނުފިލި މެޑިކަލް ސުޓޫޑެންޓެއްގެ ދިރިއުޅުން ބަނަވެގެންދާ ގޮތެވެ. އޭނާގެ ލޯބިވެރިޔާ އެހެން މީހަކާއި ކައިވެނި ކުރުމުން އެކަމާއި ރުޅިގަދަވެ މަސްތުގެ ހާލަތުގައި ހުރެ އަމިއްލަ ނަފްސަށް ގެއްލުން ދޭ މަންޒަރު މި ފިލްމުން ފެނިގެންދެއެވެ.\nމި ފިލްމްގައި ޝާހިދު އާއި އެކު ލީޑް ރޯލުން ފެނިގެން ގޮސްފައިވަނީ ކިއާރާ އަދުވާނީ އެވެ.


SunOnline: Arsenal balikoh tottenham in gadha4ge unmeedhu aakoffi\nއާސެނަލް ބަލިކޮށް ޓޮޓެންހަމް އިން ގަދަ ހަތަރެއްގެ އުންމީދު އާކޮށްފި\nއަހްމަދު އިޒްމީމް 13 May 2022, 10:30\nހެރީ ކޭން ގޯލު ޖެހުމަށްފަހު އުފާ ފާޅުކުރަނީ\nއިނގިރޭސި ޕްރިމިއާ ލީގުގައި ޓޮޓެންހަމްއިން އާސެނަލް ބަލިކޮށް ތާވަލްގެ ގަދަ ހަތަރެއްގެ އުންމީދު އާކޮށްފިއެވެ.\nރޭ އާސެނަލް އާއި ޓޮޓެންހަމް ބައްދުލު ކުރި މެޗު 0-3 ގެ ނަތީޖާއަކުން ޓޮޓެންހަމް ކާމިޔާބުކުރުމާއެކު އެ ޓީމު އެތީ ޕޮއިންޓެއްގެ ތަފާތުން 65 ޕޮއިންޓާއެކު ތާވަލުގެ ފަސް ވަނައިގައެވެ. ރޭގެ މެޗުން ބަލިވި އާސެނަލް އޮތީ 66 ޕޮއިންޓާއެކު ތާވަލްގެ ހަތަރު ވަނައިގައެވެ. ދެން ކޮންމެ ޓީމަކަށް ވެސް ލީގުގައި ބާކީ އޮތީ ދެ މެޗެވެ. އެ ދެމެޗަކީ ދެ ޓީމަށް ވެސް މޮޅުވުން މަޖުބޫރު ދެ މެޗެވެ.\nރޭގެ މެޗު ފަށައިގެން މޮޅަށް ކުޅުނީ ޓޮޓެންހަމްއިންނެވެ. އެ ޓީމުން ވަނީ ތަފާތު މޮޅު ކުޅުމެއް ކުޅެ އާސެނަލްގެ ގޯލަށް ނުރައްކާތެރި ގިނަ ހަމަލާތަކެއް އަމާޒުކޮށްފައެވެ.\nއެގޮތުން މެޗުގެ 22 ވަނަ މިނެޓުގައި ހެރީ ކޭން ވަނީ ގޯލެއް ޖަހައި ޓޮޓެންހަމް އަށް މެޗު ލީޑު ނަގާދީފައެވެ. އެ ގޯލަކީ އޭރިއާ ތެރެއިން އާސެނަލްގެ ކެޑްރިކް ސޯރެސް ޓޮޓެންހަމްގެ ސޮންއަށް ކުރި ފައުލަކާ ގުޅިގެން ދިން ޕެނަލްޓީއަކުން ޖެހި ގޯލެކެވެ.\nމެޗުގެ 33 ވަނަ މިނެޓުގައި އާސެނަލްގެ ރޮބް ހޯލްޑިންގްސް އަށް ދެވަނަ ރީނދޫ ކާޑެއް ދައްކައި އޭނާ ވަނީ ދަނޑުން ބާލައިފައެވެ. ދެ ރީނދޫ ކާޑު ވެސް އޭނާއަށް ދައްކައިފައިވަނީ ޓޮޓެންހަމްގެ ސޮން އަށް ކުރި ދެ ފައުލުގެ ސަބަބުންނެވެ\nޓޮޓެންހަމްގެ ދެވަނަ ގޯލު 37 ވަނަ މިނެޓުގައި ކޭން ޖެހީ ޓޮޓެންހަމްގެ ބެޓްނަކުރް ތަނަވަސްކޮށްދިން ބޯޅައަކުންނެވެ. އަދި މެޗުގެ 47 ވަނަ މިނެޓުގައި ސޮން ވަނީ މެޗުގެ ތިންވަނަ ގޯލު ކާމިޔާބުކޮށްދީފައެވެ.\nއިނގިރޭސި ޕްރިމިއާ ލީގުގެ ތާވަލް މި ސީޒަނުގައި ފެންނަނީ ވަރަށް ވާދަވެރިކޮށެވެ. އެގޮތުން ތާވަލްގެ އެއްވަނައިގައި މެންޗެސްޓާ ސިޓީ 89 ޕޮއިންޓާއެކުގައި އޮތް އިރު ދެވަނައިގައި އޮތް ލިވަޕޫލްއަށް ލިބިފައިވަނީ 86 ޕޮއިންޓެވެ. އަދި ތިންވަނައިގައި އޮތް ޗެލްސީއަށް ލިބިފައިވަނީ 70 ޕޮއިންޓެވެ


Sushmita Eynage Loabiveriyaa Rohman aa Anna Aharu Kaiveni Kuranitha?\nސުޝްމީތާ އާއި ރޮހްމަން--\nސުޝްމީތާ އޭނާގެ ލޯބިވެރިޔާ ރޮހްމަން އާ އަންނަ އަހަރު ކައިވެނި ކުރަނީތަ؟\nނަވާރަސަތޭކަ ނުވަދިހަ ހަތަރު ވަނަ އަހަރު މިސް ޔުނިވާސްގެ ލަގަބު ފުރަތަމަ ފަހަރަށް ލިބުނު އިންޑިއާ އަންހެނެއްގެ ޝަރަފު ހޯދި ބޮލީވުޑުގެ ބަތަލާ ސުޝްމީތާ ސެން އާއި މޮޑެލެއްގެ ގޮތުގައި މަސައްކަތް ކުރަމުން އަންނަ އޭނާގެ ލޯބިވެރިޔާ ރޮހްމަން ޝޯލް އާ އަންނަ އަހަރު ކައިވެނި ކުރަން އުޅޭ ކަމަށް އިންޑިއާގެ ނޫސްތަކުން ބުނެފިއެވެ.\nސުޝްމީތާ ދަންނަ ބައެއް ފަރާތްތަކާއި ހަވާލާދީ ނޫސްތަކުގައި ބުނެފައިވާ ގޮތުގައި އެދެމީހުން ފުރަތަމަ ދިމާވީ ފެޝަން ގާލާ އިންނެވެ. އަދި ސުޝްމީތާ އާއި ރޮހްމާނު ލޯބީގެ ގޮތުން ގުޅިގެން އުޅޭތާ މިހާރު ދެ މަސް ވެއްޖެއެވެ. އެގޮތުން ރޮހްމާން މިހާރު ސުޝްމީތާއާއި އިންނަން އަހާފައިވަ ކަމަށާއި ކައިވެންޏާ ބެހޭގޮތުން ދެމީހުން ވާހަކަ ދައްކާފައިވާ ކަމަށް ބުނެއެވެ. އަދި ހުރިހާ ކަމެއް ރަނގަޅަށް ގޮސްފިނަމަ އަންނަ އަހަރު ކައިވެނި ކުރާނެ ކަމަށް ވެސް އެފަރާތްތަކުން ވަނީ ނޫސްތަކަށް މައުލޫމާތު ދީފައެވެ. ނަމަވެސް އެކަމެއް ރަސްމީކޮށް ސުޝްމީތާ ނުވަތަ ރޮހްމަން ވެސް އިއުލާން ކޮށްލައެއް ނުވެއެވެ.\nމެއިން ހޫން ނާ އާއި ބީވީ ނަމްބަރު ވަން އަދި ސިރްފު ތުމް ފަދަ ފިލްމުތަކުގައި ކުޅަދާނަ އެކްޓިންއެއް ދައްކުވައިދީފައިވާ އުމުރުން 42 އަހަރުގެ ސުޝްމީތާ ވަނީ މިދިޔަ އަހަރުގެ ތެރޭގައި ރެސްޓޯރެންޓެއް ހިންގަމުން އައި ރިތިކް ބާސިން އާ ވެސް ލޯބީގެ ގޮތުން ގުޅިފައެވެ. ނަމަވެސް ހަމަ މިދިޔަ އަހަރުގެ ތެރޭގައި އެދެމީހުން ވަނީ އެގުޅުން ނިމުމަކަށް ގެނެސްފައެވެ.\nއޭގެ އިތުރުން ސުޝްމީތާ މީގެ ކުރިން ލޯބީގެ ގޮތުން ގުޅިފައިވާ ބައެއް ފަރާތްތަކުގެ ތެރޭގައި ޑައިރެކްޓަރު ވިކްރަމް ބަޓް އާއި އެކްޓަރު ރަންދީޕް ހޫދާ އަދި ކްރިކެޓް ކުޅުންތެރިޔާ ވަސީމް ވިކްރަމް ހިމެނެއެވެ.


Alhugandashaa Dhoshee Dharifulhah Eki Kahala Inzaaru Libey: Easa - Vaguthu\nއަޅުގަނޑަށާއި ދޮށީ ދަރިފުޅަށް އެކި ކަހަލަ އިންޒާރު ލިބޭ: އީސަ\n11 މަސް ކުރިން ( ޖޫން 21, 2021 )\nއީސަ، ދޮށީ ދަރިފުޅު ޖިދާދްއާ އެކު ފޮޓޯއަކަށް ހުއްޓިލައިގެން\nއޭނާއަށާއި ދޮށީ ދަރިފުޅު މުހައްމަދު ޖިދާދު އަހުމަދަށް އެކި ކަހަލަ އިންޒާރުތައް ލިބެމުން އަންނަ ކަމަށް ރައްޔިތުންގެ މަޖިލިހުގެ ކެނދިކުޅުދޫ ދާއިރާގެ އެމްޑީޕީގެ މެމްބަރު އަދި މަޖިލިހުގެ އިޖުތިމާއީ ކޮމިޓީގެ ނައިބު މުގައްރިރު ކަން ކުރެއްވި އަހުމަދު އީސާ ވިދާލުވެއްޖެއެވެ.\nއީސަ އެގޮތަށް ވިދާޅުވީ މިއަދު ކުރިޔަށް ދިޔަ ރައްޔިތުންގެ މަޖިލީހުގެ ޖަލްސާގައި ވާހަކަ ދައްކަވަމުންނެވެ.\nދައުލަތުގެ ތިން ބާރުގެ ވެރިންނަށް ގެކޮޅު ހަމަޖެއްސުމާ ގުޅޭ ގޮތުން މަޖިލީހަށް ހުށައެޅިފައިވާ ބިލުގެ ބަހުސްގައި އީސަ ވިދާޅުވީ، ރާއްޖޭގެ ހާލަތު އޮތް ގޮތަށް ބަލާ އިރު ދައުލަތުގެ އިސް ވެރިންނަށް ރައްކާތެރިކަން ފޯރުކޮށް ދިނުމަކީ ކޮންމެހެން ވެސް ކުރަން ޖެހޭ ކަމެއް ކަމަށެވެ. މިހާރުވެސް އެކަން މާ ލަސްވެއްޖެ ކަމަށް ވިދާޅުވިއެވެ.\nމީގެ ކުރިން އިންޒާރެއް ލިބުމުން އެއީ ހަމައެކަނި ރުޅި އައިސްގެން ބުނާ އެއްޗެއް ކަމަށް ބެލިޔަސް މިހާރު ލިބޭ އިންޒާރަކީ ގެއްލުމެއް ދީފާނެ ކަމެއް ގޮތުގައި ބަލަން ޖެހޭ ކަމަށް އޭނާ ވިދާޅުވިއެވެ. އަދި އެފަދަ އިންޒާރުތަކެއް ލިބެމުން އަންނަ ކަމަށް ވިދާޅުވިއެވެ.\n"މިއަދު ވެސް އަޅުގަނޑަށް ވެސް އިންޒާރު ލިބެމުން އަންނަނީ. އަޅުގަނޑުގެ ދޮށީ ދަރިފުޅަށްވެސް އިންޒާރު ލިބެމުން އަންނަނީ" އީސަ ވިދާޅުވިއެވެ.\nއިސަ ވިދާޅުވީ ގޮތަށް ރައްކާތެރިކަން ދޭން ފަށައިގަންނަން ޖެހޭނީ ތިން ބާރުގެ ވެރިންނާއި މަޖިލީހުގެ މެންބަރުންގެ އިތުރުން މިނިވަން މުއައްސަސާތަކުގެ ވެރިންނާ ހަމައިންނެވެ.\nލިބެމުން އަންނަނީ ކޮން ކަހަލަ އިންޒާރުތަކެއް ކަމެއް އީސަ ވިދާޅެއް ނުވެއެވެ. އަދި އެ މައްސަލަ ފުލަހަށް ހުށައެޅި ކަމެއް ނުވަތަ ނޫން ކަމެއްވެސް ވިދާޅެއް ނުވެއެވެ.\nމިއަދުގެ ޖަލްސާގައި އީސަ ބައިވެރިވެވަޑައިގެންފައިވާއިރު، އޭނާގެ ކުރީގެ އަނބިކަނބަލުން އަސްރާ ނަސީމަށް ގެވެށި އަނިޔާ ދިން ކަމުގެ ދައުވާ އީސަގެ މައްޗަށް އުފުލާ ޝަރީއަތް ފަށަށް ކްރިމިނަލް ކޯޓުގައި އޮތީ ތާވަލުކޮށްފައެވެ. ޝަރީއަތް ކެންސަލްކުރީ މައްސަލަ ބައްލަވަ ގާޒީ ސަލާމްގައި ހުންނެވުމުންނެވެ.\nއީސަގެ ދޮށީ ދަރިފުޅަށް އިންޒާރު ލިބެމުން އަންނަ ކަމަށް ވިދާޅުވެފައިވާ އިރު، ބޭރުގައި ކިޔަވަން އުޅުއްވުމަށް ފަހު ޖިދާދް ރާއްޖެ ވަޑައިގެން ދިރިއުޅުއްވަމުން ގެންދަވަނީ އީސައާ އަސްރާއާ އެއް އެޕާޓްމެންޓެއްގައެވެ.\nއީސަގެ ގެވެށި އަނިޔާގެ މައްސަލަ ފެންމަތިވުމުން ޖިދާދު ވަނީ ބައްޕަގެ ދިފާއުގައި މީސް މިޑީއާގައި ވާހަކަ ދައްކަވައިފައެވެ. އޭނާ ވިދާޅުވެފައިވާ ގޮތުގައި އީސަ އަކީ އެއްވެސް މިހާކަށް އަނިޔާކުރާނެ މީހެއް ނޫނެވެ. އަދި އެއްވެސް ދަރިއަކަށްވެސް އީސަގެ ފަރާތުން އަނިޔާއެއް ލިބިފައިނުވާނެ ކަމަށް އޭނާ ވަނީ ވިދާޅުވެފައެވެ.\nއީސަގެ މައްޗަށް އުފުލާފައި ވަނީ ގާނޫނުލްއުގޫބާތުގެ 120 ވަނަ މާއްދާގެ (ހ)ގެ އެއްވަނަ ނަންބަރާ ހަވާލާދީ އެ މާއްދާގެ (ށ)ގެ ދެވަނަ ނަންބަރުގެ ދަށުން އަނިޔާއެއް ދިނުމުގެ ކުށުގެ ދައުވާއެވެ.\nމިކުށުގެ އަސާސީ އަދަބަކީ ދެ މަހާއި 12 ދުވަހަށް ޖަލަށްލުން ނުވަތަ ޖޫރިމަނާކުރުމެވެ.\nއީސަގެ މައްޗަށް ގެވެށި އަނިޔާ ކުރުމުގެ ތުހުމަތުކޮށް ފުލުހަށް މައްސަލަ ހުށަހެޅީ އަވަށްޓެރިއެކެވެ. އެންމެ ފުރަތަމަ އަސްރާ ވެސް ފުލުހަށް ހާޒިރުވެވަޑައިގެން އީސައާ ދެކޮޅަށް ބަޔާން ދިނެވެ.\nއީސަގެ މައްޗަށް ކުރާ ތުހުމަތުގެ ތަހުގީގު ނިންމައި، ދައުވާ ކުރުމަށް ފުލުހުން ޕީޖީ އޮފީހަށް ފޮނުވީ މި މަހުގެ ފުރަތަމަ ދުވަހުއެވެ. އަދި އީސައަށް ދައުވާ ކުރަން ނިންމައި ކްރިމިނަލް ކޯޓަށް މައްސަލަ ހުށަހެޅީ މި މަހުގެ ތިންވަނަ ދުވަހެވެ.\nއެކަމަކު އަސްރާ ފަހުން ވަނީ މައްސަލަ ކުރިއަށް ނުގެންދަން އެދިވަޑައިގެންފައެވެ. މި ގޮތަށް އެދި ޕީޖީ އޮފީހަށާއި ފުލުހަށް ވެސް އަސްރާ ވަނީ ސިޓީއެއް ފޮނުއްވައިފައެވެ.\nޕީޖީއަށް ފޮނުވި ސިޓީގައި އަސްރާ ވިދާޅުވެފައިވަނީ އީސައާ ދެކޮޅަށް ގެވެށި އަނިޔާގެ މައްސަލައެއް ހުށަހެޅީ ހިލޭ އަންހެނަކާ ގާތް ގުޅުމެއް ބާއްވާކަމަށް ތުހުމަތުކުރެވިގެން އެކަމާ މެދު އުފެދުނު ދެބަސްވުމެއްގައި ކަމަށެވެ. މި ކަމުގައި ފުލުސް އޮފީހަށް ގޮސް ބަޔާން ދިނީ ޖަޒުބާތުގައި ކަމަށް ވެސް އަސްރާ ވަނީ ވިދާޅުވެފައެވެ.\nޕްރޮސިކުއުޓާ ޖެނެރަލް ހުސައިން ޝަމީމް ވިދާޅުވީ އަނިޔާ ލިބުނު ފަރާތުން މި މައްސަލަ ނަގަން އެދުނަސް އެ ކަން އެގޮތަށް ނުކުރައްވާނެ ކަމަށެވެ.\nމި ފަދަ މައްސަލަތަކަކީ ޕީޖީއަށް އާ މައްސަލަތަކެއް ނޫން ކަން ފާހަގަކުރައްވަމުން ޝަމީމް ވިދާޅުވީ އަނިޔާ ލިބުނު ފަރާތް ހިމާޔަތް ކުރުމަށް މައްސަލައިގެ ޝަރީއަތް ކުރިއަށް ގެންގޮސް މި މައްސަލަ ދައުލަތަށް ކާމިޔާބުވާނެ ކަމުގައި ގަބޫލުކުރައްވާ ކަމަށެވެ.\nމި ތުހުމަތުތައް އަމާޒުވިއިރު މަޖިލީހުގެ އިޖްތިމާއީ ކޮމިޓީގެ މުގައްރިރު ކަމުގައި ހުންނެވި އީސަ ވަނީ އެ ކޮމިޓީގެ މުގައްރިރު ކަމުން އިސްތިއުފާ ދެއްވައިފައެވެ.\nމި ތުހުމަތުތަށް އީސަ އިންކާރު ކުރައްވައެވެ. އޭނާ ވިދާޅުވެފައިވަނީ ގާނޫނާ ޚިލާފު އެއްވެސް ކަމެއް ނުކުރައްވާ ކަމަށެވެ. ތަހުގީގަށް އެއްބާރުލުން ދެއްވާނެ ކަމަށް އޭނާ ވިދާޅުވެއެވެ. އަދި ސިޔާސީ ބޭފުޅުންނަށް ތަފާތު ތުހުމަތުތައް އަމާޒުވާ ކަމަށާއި އޭނާއަށް ވެސް އެ ފަދަ ތުހުމަތުތައް އަމާޒުވެގެން އަންނާނެ ކަމަށް ވިދާޅުވެފައިވެއެވެ.\nކޮވިޑުތެރޭ ދިވެހިން ތިބީ މަހު ދެކޮޅު އައިފޯން ބަދަލު ކޮށްލަކޮށްލާ: އީސަ\nވާދަވެރިކަން ބޮޑަސް އެމްޑީޕީގައި ބައިބައިވުމެއް ނެތް: އީސަ\nމާލޭގެ މަގުމަތީ އުޅުނު ބީދޭސީން މިހާރު ތިބީ ރިސޯޓްތަކުގައި: އީސަ\nޖޫން 21, 2021 14:59\nއަވަހަށް ގެއެެއްދީ ނޫނީ ފުލެޓެެއް. މިގުރޫޕް ވަކި ރަށެއްގަ ގެެންގުޅެންވީ ސަރުކާރު ބަދަލުވަންދެން.\nޖޫން 21, 2021 15:00\nއާސޫ ޖަޒުބާތުގައި މައްސަލަ ހިސާން ޖަޒުބާތުގައި ބިލް ، މިކުދިން ޖަޒުބާތުގައި ޖަޒުބާތުގައި !\nޖޫން 21, 2021 16:10\nދެން އާންމު ރައްޔިތުންނޯ! އެއީވެސް ރައްކާތެރިކަން ހައްގުވާބައެއް. މަތީފަޅީގަ ތިބޭމީހުން ރަޖާގަނޑު ތެރެއައް ވައްދަންވީ! އާދައިގެ މީހުން ސަންތުމަރިޔަބު ގެންދިޔަސް ހެޔޮދޯ!މަގުމަތީގަ އުޅޭ ބުރޯމެންނައްވެސް ބޯކޮއް އާދޭ.\nޖޫން 21, 2021 16:37\nއީސަ އަޅެ ކުޑައިރު ރަށުގަ (ނ. ތޮޅެންދޫގައި) ދޮންމަންމަ ކަރިރީގައި އުޅުނު ހަދާން ކޮށްލާބަލަ، ލަދުން ބޮ ހަލާކު\nޖޫން 21, 2021 17:43\nތިޔަ އީސައޭ ކިޔާ މީހާގެ ދަރިފުޅަށް މުހައްމަދު ޖިދާދު އަހުމަދުގެ ބަދަލުގައި މުހައްމަދު ޖިދާދު އީސާ ނުކީ ކީއްވެބާ؟ ބަލަ ކެނދިކުޅުދޫ ދާއިރާގެ މެންބަރުގެ ނަމަކީ އީސައެއް ނޫނޭ. އީސާ އަކީ އޭނާގެ ބައްޕަގެ ނަން. އޭނާއަށް ކިޔަނީ އަހުމަދު. ރާއްޖޭގައި ނަން ކިޔާ އުޅޭ އުސޫލުން ބައްޕަގެ ނަން، މީހާގެ ނަމުގެ ފަހަތަށް ގުޅުވީމާ އޭނާއަށް ކިޔަނީ އަހުމަދު އީސާ. އޭނާއަށް އަހުމަދު ކިޔާތީ އޭނާގެ ދަރިފުޅުގެ ނަމުގެ ފަހަތުގައި އަހުމަދު އެއޮތީ.\nޖޫން 21, 2021 18:20\nއާސޫމެން އަނެއްކާ ޖަޒްބާތު ކުކުޅު މާގިނައިން ފަރިއްކުޅުއްވަނީބާ\nޖޫން 21, 2021 19:23\nތިމާމެންނަށް އުޅެވޭގޮތެއް ނޭގޭ….\nޖޫން 21, 2021 19:32\nޥަކިފަރުދުން ގެއްލި ވީނުވީއެއް ނޭގިވެއްޖެ. އެންމެނިކަމެތިމީހާޔަށް އެންމެފުރަތަމަ ރައްކާތެރިކަން ދެމާތޯ؟\nޖޫން 21, 2021 19:45\nމިއެއްމެނައް ސިކުރިޓީއާ ގެކޮޅާ ހަމަޖައްސަން ބިން މަދުވާނެ އަދި އުޅަނދާ ސިކުރިޓީން ގެއްނަން ޖެހެނީ ބޭރުގައުމުތަކުން މިހާރު އާބާދީއައް ބަލާއިރު އީސަގެހިޔާލައްބަލާއިރު މިހާރުވެސް މިއުޅެނީ އެކިދާއިރާތަކުން މީހުންނުލިބިގެން އިންޑިއާއިން ގެއްނަހިސާބުގަ މިވަރުންދާނަމަ ރާއްޖެއަށްލިބޭ އާމްދަނީހުސްވާނީ ހަކުރާގެއައް ހަރަދުކޮށް .


މާދަންނޫން އަނެއްދުވަސް - 5: ޙަޤީޤަތް — Ihavandhoo.com\nފަޔާޒުއަށް ސިފަވީ ހަމަ އެއްމަންޒަރެކެވެ. އަޝްރަފުވެސް މަރުވެގެން ވެއްޓިފައި ވަނީ، ހަމަ އެގޮތަށެވެ. ވަޅި އަޅާފައިވެސް ވަނީ ހަމަ އެއްތަންތަނެއްގައެވެ. ފަޔާޒުއަށް ބޮލުގައި ހިފަހައްޓައިލެވުނެވެ. އަދި މަޑުމަޑުން ދެއަތަށް ބޯހޫރާލުމަށްފަހު ބުނެލިއެވެ. "ކޮންމެވެސް ގޯހެއް އެބައުޅޭ..! މިރާޒު ހިނގާ އަހަރެންނާ އެކީ ގައި ދާން.." ފަޔާޒު ސައިކަލަށް އަރާ އިށީއިނެވެ. މިރާޒުވެސް ސުވާލެއް ނެތި ފަޔާޒުގެ ފަހަތަށް އެރިއެވެ.\nފަޔާޒުގެ މިޝްރާބު ހުރީ ކުރިން އައި ދިމާލަށެވެ. ފަންޑިތަ ބޮޑުބެމެންގެ ގެއާ ދިމާލަށެވެ. އެގޭދޮށަށް ދެވުނު އިރު ފަންޑިތަ ބޮޑުބެއާ އެގޮތްނޭނގޭ މީހާ، އެގޭތެރެއަށް ވަންނަނީއެވެ. ފަޔާޒުމެން މަޑުމަޑުން އެގެއާ ދިމާލަށް ހިނގާފައި ދިއައެވެ. ގަސްތަކާ ނިވާވަމުން ގޮސް ގޭގެ އަސްކަނި ކައިރީގައި މަޑުކޮށްލިއެވެ. އޭރު ގޭތެރެއިން ދެމީހުން ވާހަކަ ދައްކާ އަޑު ވަރަށް ސާފުކޮށް އިވެއެވެ.\nމިރާޒު އާއި ދެމީހުން އަސްކަނި ކައިރީގައި މަޑުކޮށްލީ އެމީހުންގެ ވާހަކަ ދަކަށް ސަމާލުކަން ދެމުންނެވެ. "ބެއްޔާ! މިރޭވެސް އަހަރެމެންގެ މަގުސަދު ހާސިލެއް ނުވި.. މިކަމުގައި އިތުރު ފިޔަވަޅެއް ނާޅާ ކުރިއަކަށް ނުދެވޭނެ.." ފަންޑިތަ ބޮޑުބެ ބުނާއަޑު އިވުނެވެ.\n"ކޮބައިތަ އެމީހުން ހާސިލް ކުރަން ބޭނުންވާ މަގުސަދަކީ މަރާލެވުނީމަ ވެސް ނުފުދެނީތަ.." މިރާޒު ފަޔާޒު ކައިރީ މަޑުމަޑުން ބުނެލިއެވެ. "މަޑުން ހުރެބަލަ.. އަޑު އަހާބަލަ، އެދައްކާ ވަހަކައެއް.." ފަޔާޒު މިރާޒުގެ ގާތުގައި އަޑުމަޑުކުރުމަށް އެދުނެވެ. "ބޮޑުބޭ އަހަރެމެންނަށްވެސް ތަންކޮޅެއް ލަސްވީ މިރޭގެ ކަންތައްތައް ފެށުނުލެއް. އަނެއްކޮޅުން ސީދާ ދިމާކުރާނީ ކާކާކަން ނޭނގޭތީ އަހަރެމެންނަށް އެމީހެއްގެ ސިފަ އެނގުނަސް، އެއްއިސްކޮޅާ ރޫފާގެ ގޮތުން އެއްގޮތް އެތައްބަޔަކުއުޅޭތީ، ސީދާ ކާކުން ނޭނގޭ މައްސަލަ ބޮޑީ..! އެނގިފައިވާ ގޮތުން ދެން ހުންނާނީ އެއްމެ މީހެއް އެއީ އެންމެ ފަހު މީހާ، އޭގެ ފަހުގައި މިކަންތައްތަކަށް ނިމުމެއް އަންނާނީ އެއުޅޭ ރޫޙާނީ އެއްޗެއްގެ މަގުސަދު އަދި އެއްކޮށް ފުރިހަމައެއްނުވޭ.." ބެއްޔާގެ ވާހަކަތަކުގެ ސަބަބުން ފަޔާޒު އާއި މިރާޒުއަށް ވަރުގަދަ ޝޮކެއް ލިބުނެވެ. އެއީ އެމީހުން ދެމީހުންގެ ހީކުރުން ނުބައިވީމައެވެ. ކުއްހީއަކަށް ވީމައެވެ.\n"އަދި އެކަކު ހުންނާނޭ އެއީ ކާކުބާ..؟" މިރާޒު މަޑުމަޑުން ބުނެލިއެވެ. "އެރޫހާނީ އެއްޗެއްގެ މަގުސަދަކީ، ކޮބައިބާ؟" ޖަވާބެއްގެ ބަދަލުގައި ފަޔާޒު ވެސް ކުރީ ސުވާލެކެވެ.\n"އެއީ ރޫހެއް. އިންސާނެއްގެ ރޫހެއް. އޭތީގެ އެއްމެ ބޮޑު މަގުސަދަކީ، އޭނާގެ މަރުގެ ބަދަލު ހިފުން. ޙަޤީޤަތަކީ، މިހާރު މަރުވަމުން އެދާ، ކޮންމެ މީހަކީ، އެރޫހުގެ ހަގީގީ ފުރާނަ، މިދުނިޔެއާ ވަކިކޮށްލި ނުބައި މީހުންކަން. އަސްލު އެމީހުންނަށް ލިބެމުން އެދަނީ، އެމީހުން ކުށެއްނެތް އިންސާނަކަށް ދީފައިވާ އަނިޔާގެ ބަދަލު. އޭނާ މަރާލައިފާވަނީ ވަރަށް އަނިޔާވެރި ގޮތަކަށް." ބެއްޔާގެ ވާހަކަ ތަކަކީ، ފަޔާޒު ބޭނުންވެގެން އުޅޭ ޖަވާބެވެ.\nޙަޤީޤަތަކީ، ފަޔާޒުއަށްވެސް، ޝައްކުކުރެވޭ، ކަންތައްތަކެއް ހިނގަމުންދާ ކަންތައްގަނޑުގެ ތެރޭގައި އުޅޭ ކަމެވެ. ފަޔާޒުގެ ވިސްނުމާ ފިކުރު ހުރިހާ ދުވަހަކުވެސް، ހުރީ ހަމަ އެމިޝްރާބުގައެވެ. ފަޔާޒުގެ ވިސްނުމުގައި، މިއީ ރޫހާނީ އެއްޗެއް ނުވަތަ ޖިންނިއެއް ކުރާކަމެއްކަމަށް ދެކެމުން ދިޔައެވެ. އަދި އޭނާގެ ޑިޕާޓުމެންޓްގެ ކުރީގެ އިސްވެރިޔާގެ މަރާ ގުޅުމެއް ވާކަން އެނގެއެވެ. އެހެންކަމުން މިހުރިހާ ކަމަކަށް ބަލާ، ފަޔާޒުއަށް ވިސްނުމަށް އައީ، އެންމެ ކަމެކެވެ. ޚިޔާލުކޮށް ވިސްނާލެވުނީ އެންމެ ކަމަކާ، ދޭތެރޭގައެވެ. އެއީ..\nރެޔަކީ، ވިއްސާރަވެހި ދުނިޔެ މައްޗަށް ތެތްކަން ވެރިވެފައިވާ ރެއެކެވެ. އަޝްރަފު އަދި ފަޔާޒު މަސައްކަތް ކުރަމުން ދިޔައީ، އެމީހުންނަށް ހަވާލުވެފައިވާ މަސައްކަތް ނިންމާލުމަށެވެ. އެހެނީ، އެމީހުންގެ މަސައްކަތަކަށް ވެފައި ވަނީ، ތިޖޫރީ ފަޅާލެވިފައިވާ، ގޮތް ހޯދުމެވެ.\nހިނގާފައިވާ ވައްކަމުގެ ބޮޑު މައްސަލަ ތަހުގީގު ކުރަމުން ދިޔައީ، އަވަދިނެތިއެވެ. މަސައްކަތްތައް ނިންމުމުގެ ކަންތައްތައް ހިނގަމުން ދަނީ ކުރީދުވަހުގެ ރެއިން ފެށިގެންނެވެ. ކޮންމެވެސް ބަޔަކު، ރަށުގެ ކައުންސިލް އިދާރާގެ ދޮރުގެ ޕާސްވޯޑް ހެކުކޮށް، އެދޮރު ހުޅުވުމަށްފަހު އެތަނުގެ ތިޖޫރީ ވަގަށް ނަގާފައިވެއެވެ. ފަހުން ތިޖޫރީ ފެނުނުއިރު، އެތިޖޫރީ ވަނީ، ފަޅާލައިފައެވެ. އަދި މިމަސައްކަތް ބެލުމަށް ހަވާލުވީ، އެވަގުތު ޑިޕާޓުމަންޓުގެ ބޮޑު މީހާގެ ދަށުން މަސައްކަތް ކުރަމުންދާ އަޝްރަފުއާއެވެ.\nއަޝްރަފު ވެސް، އަދި ޑިޕާޓުމަންޓްގެ އިސްވެރިޔާއަކީ ވެސް، ނުލާހިކު ހީވާގި ދެބޭފުޅުންނެވެ. އެހެންކަމުން، މަސައްކަތްކުރަމުން ދިޔައީ ނުހަނު ފޯރިއާ އެކުގައެވެ. އިރުކޮޅަކުން އަޝްރަފު ފަޔާޒުއަށް ބުންޏެވެ. "ފަޔާޒު، އަހަރެން އެބަ އަންނަން ގެޔަށް ގޮސްލައިފަ. އަދި މިރޭ ބަތްވެސް ނުކައި މިހުރީ. ފަޔާޒު އެއިރު ކައިގެން ދޯ އައީ؟" އަޝްރަފުގެ ސުވާލަށް ފަޔާޒު ޖަވާބު ދިނީ ވަރަށް ކުރުކޮންނެވެ. "ދޭ ގޮސްލަން. މަގޭ ކައިފިން" އަދި ފަޔާޒު އޭނާގެ މަސައްކަތްތަކުގައި މަސްޢޫލުވިއެވެ.\nއަޝްރަފު ގޮސް ވިހިވަރަކަށް މިނިޓްފަހުން ފަޔާޒުއަށް ކޯލެއް އައެވެ. "އޭ ފަޔާޒު ކޮބައި ބޮސް؟" އެކޮޅުން ވާހަކަ ދެއްކީ، އަޝްރަފުއެވެ. "އެބައިން. ކިހިނެއްވީ.؟" ފަޔާޒު އަޝްރަފުގެ ބޭނުން އޮޅުން ފިލުވިއެވެ. "ފަޔާޒު.. ބޮސް ފޮނުވާލަންވީނު ގެއަށް. ރޭވެސް އެއިނީ ނުނިދާ..! މިއަދުވެސް އޮފީހުގަ ހަތަރުދަމު އަދި މިރޭވެސް ގޮސްބުނޭ އަރާމުކޮށްލަން ދާށޭ.." އަޝްރަފު އެކޮޅުން ވާހަކަ ދެއްކީ، އޭނާގެ ބޮސް ގެއަށް ފޮނުވާލަ ދިނުމަށް އެދިއެވެ. "ތެދެއް ތިބުނީ.. އަހަރެން ބުނާނަން.. އެކަމަކު ވަރަށް ހީނުވޭ ދާނެހެން. އެއީ ނުލާހިކު މަސައްކަތުގަ ވަރުހުންނަ ފަހުލަވާނެއް." ފަޔާޒު އޭނާގެ ބޮޑުމީހާއަށް ތަޢުރީފުކުރުމަށްފަހު ފޯނު ބޭއްވިއެވެ.\n"ސާރ ގެއަށް ދުރުވަންވީ ނޫންތޯ..! ރޭވެސް ނިދި ނުކުރައްވާ.. އަދި މިއަދުވެސް، އަދި މިރޭވެސް.. ދާންވީނޫންތޯ އަޅުގަނޑު މިކޮޅުގަ މަޑުކުރާނަން.." ފަޔާޒު އޭނާގެ ބޮޑުމީހާއަށް އިޚްތިރާމާއެކުގައި ބުނެލިއެވެ. "ފަޔާޒު.. އަހަރެން ބޭނުންދާންވެސް.. އެކަމަކު މިއީވެސް ރައްޔިތު އެތައްބައެއްގެ ހައްގެއް.. ފަޔާޒު މިކޮޅުގައި މަޑުކުރަންޏާ އަހަރަން ގޮސްލަނީ.." ބޮޑުމީހާ ތެދުވުމުން ފަޔާޒު ހިނިތުންވެލިއެވެ. ބޮސް ނިކުންނަން ދަމުން ފަޔާޒަށް ބަލައިލިއެވެ. އަދި ފަޔާޒުއަށް ގޮވައިލިއެވެ. "ފަޔާޒު ތޭންކްސް އިނގޭ.." ޖަވާބުގައި ފަޔާޒު ހިނިތުން ވެލިއެވެ. އަދި އޭނާގެ ބޮޑުމީހަށް ސަލާމް އެރުވިއެވެ.


vnews - Honihiru dhuvahu Raajje dhaanan: Dwight Yorke\nހޮނިހިރު ދުވަހު ރާއްޖެ ދާނަން: ޑްވައިޓް ޔޯކް\nޑްވައިޓް ޔޯކް އާއި ބައްސާމް--\n"މޯލްޑިވްސް ފުޓްބޯލް އެވޯޑްސް"ގެ ހާއްސަ މެހެމާނެއްގެ ގޮތުން އަންނަ ހޮނިހިރު ދުވަހު ރާއްޖެ އަންނާނެ ކަމަށް މެންޗެސްޓާ ޔުނައިޓެޑުގެ ކުރީގެ ފޯވާޑް ޑްވައިޓް ޔޯކް ބުނެފި އެވެ.\nޑްވައިޓް ޔޯކް ރޭ ވަނީ އެފްއޭއެމްގެ ރައީސް ބައްސާމް އަދީލް ޖަލީލްއާ ބައްދަލުކުރައްވާފައެވެ. މި ބައްދަލުކުރުން އޮތީ ސްވިޒަލޭންޑްގެ ޒިއުރިކްގަ އެވެ. މި ބައްދަލުކުރުމުގެ ކުޑަ ވިޑިއޯއެެއް އެފްއޭއެމްގެ ވައިބާ ގްރޫޕްއަށްވެސް ވަނީ ފޮނުވާފަ އެވެ.\n"އަހަރެން ހޮނިހިރު ދުވަހު ރާއްޖެ ދާނަން. އަހަރެންގެ ސަޕޯޓަރުން އިންތިޒާރުގައި ތިއްބަވާ". ޔޯކް ބުނެފައިވެ އެވެ.\nއެސްޓަން ވިލާ އާއި ބްލެކްބާން ރޯވާސް އާއި ބާމިންހަމް ސިޓީ އަދި ސަންޑަލެންޑަށް ވެސް ކުޅެފައިވާ ޔޯކް ވަނީ އޭނާގެ ކްލަބް ކެރިއާގައި ކުޅުނު 479 މެޗްގައި 147 ގޯލު ކާމިޔާބުކޮށޮށްދީފަ އެވެ. އަދި ޔޯކް ވަނީ ޓްރިނިޑާޑް އެންޑް ޓޮބެގޯ ގެ ޤައުމީ ޓީމަށް ކުޅުނު 74 މެޗްގައި 19 ގޯލު ކާމިޔާބުކޮށްފަ އެވެ.\nމީގެ އިތުރަށް ޑްވައިޓް ޔޯކް ވަނީ މެންޗެސްޓާ ޔުނައިޓެޑާއި އެކު އިނގިރޭސި އެފްއޭ ކަޕާއި ޔޫއެފާ ޗެމްޕިއަންސް ލީގާއި އިންޓަރކޮންޓިނެންޓަލް ކަޕްގެ އިތުރަށް ޕްރިމިއާ ލީގުވެސް ތިން ފަހަރު ކާމިޔާބު ކޮށްދީފައި އެވެ.\nފުޓްބޯޅަ ޚަބަރުތައް ގެނެސްދޭ މޯލްޑިވްސްފުޓްބޯލް ޑޮޓް ކޮމް އާއި ފުޓްބޯލް އެސޯސިއޭޝަން އޮފް މޯލްޑިވްސް ގުޅިގެން ދިނުމަށް ހަމަޖެހިފައިވާ މި އެވޯޑް ނައިޓް އޮތީ މިމަހުގެ 16 ވަނަ ދުވަހުގެ ރޭ ދަރުބާރުގޭގައި އެވެ.\nމޯލްޑިވްސް ފުޓްބޯލް އެވޯޑްސްގައި ރާއްޖޭގެ އެންމެ މޮޅު ފުޓްބޯޅަ ކޯޗުގެ އިތުރަށް، އެންމެ މޮޅު ކުޅުންތެރިޔާ އާއި އެންމެ ގިނަ ލަނޑު ޖެހި ކުޅުންތެރިޔާއަށް ދޭ ރަން ބޫޓު ދިނުން އޮންނާނެ އެވެ. މީގެ އިތުރަށް އެންމެ އުންމީދީ ޒުވާން ކުޅުންތެރިޔާ ހޮވުމަށްވެސް ވަނީ ހަމަޖެހިފައެވެ. މިއީ ރާއްޖޭގެ އެންމެ މޮޅު ކުޅުންތެރިޔާ އާއި މޮޅު ކޯޗު ހޮވާ ފުރަތަމަ ފަހަރެވެ.\nމިދިޔަ އަހަރުގެ އެންމެ މޮޅު ކުޅުންތެރިޔާއަށް ވާދަ ކުރާ ގަދަ ތިން ކުޅުންތެރިންނަކީ މާޒިޔާގެ އަސަދުﷲ އަބްދުﷲ (އަސައްކޮ)، ޓީސީ ސްޕޯޓްސް ކްލަބްގެ އަލީ ފާސިރު (ސެންޓޭ) އަދި ކްލަބް އީގަލްސްގެ އިމްރާން ނަޝީދު އެވެ.\nމޮޅު ކުޅުންތެރިޔާއަށް ވާދަކުރާ ގަދަ ތިން ކުޅުންތެރިންގެ އިތުރަށް، އަހަރުގެ އެންމެ މޮޅު ކޯޗުގެ މަގާމަށް ވާދަ ކުރާ ގަދަ ތިން ކޯޗުންނަކީ، މާޒިޔާގެ އަލީ ސުޒޭން އާއި ޓީސީ ސްޕޯޓްސް ކްލަބްގެ މުހައްމަދު ނިޒާމް ގެ އަދި ކްލަބް އީގަލްސްގެ އިހުސާން އަބްދުލް ޣަނީ އެވެ.\nއެންމެ މޮޅު ކޯޗް އަދި ކުޅުންތެރިޔާ ހޮވުމުގައި ވޯޓް ދީފައިވަނީ ފުރަތަމަ ޑިވިޝަން ކްލަބް ތަކުގެ ކެޕްޓަނުންނާއި ދެވަނަ ޑިވިޝަނާއި ފުރަތަމަ ޑިވިޝަނުގެ ކޯޗުންގެ އިތުރށް ކުޅިވަރު ނޫސްވެރިން ނެވެ.\nދަމު ނަމާދު ކުރާ މިސްކިތްތަކާއި އިއުތިކާފަށް ތިބެވޭނެ މިސްކިތްތައް ކަނޑައަޅައިފި\nޖޭޕީ ހޭވައްލާ ޓީމުން ހިރިލަންދޫގައި ޚާއްސަ ހަރަކާތްތަކެއް ހިންގައިފި\nކެޕޭސިޓީ ހުރި ކެންޑިޑޭޓަކު ކޯލިޝަނުން ނިކުންނަތަން ފެންނާނެ: މެންބަރު އަމީތު


Resort kuleege aamdhanee ithuru vejje\nރިސޯޓު ބިމު ކުލީގެ އާމްދަނީ އިތުރު ވެއްޖެ\nރާއްޖޭގެ ރިސޯޓެއް: ރިސޯޓޔ ކުލިން ލިބުނު އާމްދަނީ ވަނީ އިތުރު ވެފައި -- ފޮޓޯ: އަވަސް\nރިސޯޓުތަކުގެ ބިމު ކުލިން އާމްދަނީގެ ގޮތުގައި ލިބުނު މިންވަރު އިތުރު ވެފައިވާ ކަމަށް ފިނޭންސް މިނިސްޓްރީން ބުނެފި އެވެ.\nފިނޭންސް މިނިސްޓްރީން އާއްމުކޮށްފައިވާ ދައުލަތުގެ ހަފުތާގެ މާލީ ރިޕޯޓު ދައްކާ ގޮތުން މިމަހުގެ 11 ވަނަ ދުވަހުގެ ނިޔަލަށް ރިސޯޓުތަކުން ކުލީގެ ގޮތުގައި 57.2 މިލިއަން ރުފިޔާ ވަނީ ލިބިފަ އެވެ. މިއީ މިދިޔަ އަހަރުގެ މުއްދަތުގައި ކުލީގެ ގޮތުގައި ލިބުނު 41.0 މިލިއަން ރުފިޔާއާ އަޅާބަލާނަމަ ގާތްގަނޑަކަށް 28 ޕަސެންޓުގެ އިތުރު ވުމެކެވެ.\nމި އަހަރު ރިސޯޓުތަކުން ބިމު ކުލީގެ ގޮތުގައި ލިބޭނެ ކަމަށް ސަރުކާރުން ބަޖެޓުގައި ޖަހާފައިވަނީ 1.8 ބިލިއަން ރުފިޔާ އެވެ.\nރިސޯޓުތަކުން މިހާތަނަށް ލިބުނު ކުލި އިތުރުވީއިރު، ކޮވިޑް-19 ގެ ސަބަބުން އިގްތިސޯދު ހީނަރުވެފައިވާތީ ރިސޯޓްތަކުގެ ކުއްޔާއި ސަރުކާރުގެ އެހެން ބިންތަކުގެ ކުލި އެއް އަހަރު ދުވަހަށް ވަނީ ފަސް ކޮށްދީފަ އެވެ.\nމި ބަދަލާއެކު ބަހާލައިގެން ކުލި ދެއްކޭނެ އިންތިޒާމު ސަރުކާރުން ވަނީ ތަނަވަސްކޮށްދީފަ އެވެ. އެހެންވެ ބައެއް ކުންފުނި ތަކުން ކުލި ދައްކަނީ ބަހާލައިގެންނެވެ. ސަރުކާރުން ދިން މި ލުޔާއެކު އަނބުރާ ދައްކަން އެއް އަހަރު ދުވަސް ލިބިގެންދާނެ އެވެ. މިގޮތުން ކުލި ދައްކަނީ ތިން މަހުން އެއްމަހު ކަމަށްވާ ނަމަ، ފަސް ކޮށްދީފައިވާ މުއްދަތުގެ ކުލި ދައްކާނީ މި އަހަރު ޖޫން އިން ފެށިގެން ހަތަރު ކުއާޓަރަށް ބަހާލައިގެނެވެ. އެއީ މި އަހަރުގެ ޖޫން މަހާއި ސެޕްޓެމްބަރު މަހު އަދި މި އަހަރުގެ ޑިސެންބަރު މަހާއި 2022 ވަނަ އަހަރުގެ މާޗް ގައި ފައިސާ ދައްކާ ގޮތަށެވެ.\nފިނޭންސް މިނިސްޓްރީން ބުނީ މަހުން މަހަށް ކުލި ދައްކާނަމަ ފަސްކޮށްދީފައިވާ މުއްދަތުގެ ކުލި ދައްކާނީ މި އަހަރުގެ ޖޫން އިން ފެށިގެން އެއް އަހަރު ދުވަހުގެ މުއްދަތަކަށް ކޮންމެ މަހަކު ދައްކަން ޖެހޭ މިންވަރު ކަމަށެވެ. ކުލި ދެއްކުން ފަސްކޮށްދިން މުއްދަތުގެ ތެރޭގައި ޖޫރިމަނާއެއް ނުހިނގާނެ އެވެ. އެހެން ނަމަވެސް، މި އަހަރުގެ ޖޫން މަހުން ފެށިގެން އެ ފައިސާ ދައްކަމުން ނުދާ ނަމަ، ޖޫރިމަނާ އާއި އިންޓަރެސްޓް އަރާނެ ކަމަށް އެ މިނިސްޓްރީން ބުނެފައިވެ އެވެ.\nޓޫރިޒަމް މިނިސްޓްރީގެ ތަފާސް ހިސާބުތައް ދައްކާ ގޮތުން ރާއްޖޭގެ 145 ރިސޯޓެއްގެ 33،432 އެނދު ވަނީ އަލުން ހުޅުވާފަ އެވެ.\nމީރާ ޓޫރިޒަމް ޓޫރިސްޓް އެރައިވަލް + ޓެކްސް މިނިސްޓްރީ އޮފް ޓޫރިޒަމް ޑރ. އަބްދުﷲ މައުސޫމް ރިސޯޓް